text:
Injabulo kumfundisi kuhoxiswa elocansiComment on this story
SIMPHIWE NDWANDWE
UMFUNDISI webandla lamazayoni eNtuzuma utusa amandla kaNkulunkulu ngokuphuma phambili ecaleni lokudlwengula abebhekene nalo eNkantolo yeMantshi yaseVerulam, ngaseThekwini.
UMfundisi Mfanlo Mcinga (41), ongumholi webandla i-Covenant Church Under Jerusalem, uthe izitha zakhe ebandleni zife olwembiza njengoba ekhishwe phambili yinkantolo ngemuva kolukhulu usizi adlule kulo esolwa ngokudlwengula owesifazane okuthiwa wayemthandazela emkhipha “amabhadi” ngonyaka odlule.
Icala limthethe emasontweni amabili edlule ngenxa yokungabi bikho kobufakazi obugculisayo.
“Ngijabule kakhulu ukuphuma phambili kuleli cala ngoba kuyakhanya manje ukuthi amandla kaNkulunkulu makhulu ikakhulukazi ekunqobeni labo ababengibophela amanqina enyathi. Inhloso yabo kwakuwukudicilela phansi igama lami ukuze ngisuke ebandleni basale baphathe baqhube imisebenzi yabo yobumnyama bahlukumeze nabazalwane,” kusho uMcinga.
Isolezwe ngoJulayi nyakenye likhiphe udaba lapho belibika khona ngokuboshwa kukaMcinga ngezinsolo zokuthi udlwengule owesifazane owayemkhipha amabhadi emfuleni njengoba ebuye abe ngumthandazi.
Ngesikhathi owesifazane ekhuluma neSolezwe wathi uMcinga wambhudubeza ebusuku emfuleni ephume naye ekhaya eyomgeza amabhadi kanti uzofike amdlwengule.
UMcinga uthe uyamazi lona wesifazane futhi bake baba nobudlelwane naye kwezothando kodwa babuye balahlekelana.
“Ngethuke uma sengivulelwa icala sekuthiwa ngimdlwe-ngulile. Ukuthi bamtholaphi kanjani ukuze angenze into enjena kwazi bona nonembeza babo. Okucacayo wukuthi kwasetshenziswa yena ukuze kungcoliswe igama lami. Umona mkhulu kwamanye amalungu ebandla kangangoba unembeza bawubeka eceleni ukuze bafeze izinhloso zabo zobuSathane.
“Ubuhlungu engibuzwile bukhulu kabi ngidlala abantu abafuna ukuzenzela imali ngabantu baka-Nkulunkulu. Ngeke ngize ngilokhu ngilandelana nabo kodwa ngibadlulisela ezandleni zowasidalayo ukuze kube Nguye ophendulayo. Okwami wukuqhubeka ngenze umsebenzi engiwubizelwe wokuba ngiguqule impilo yabantu bamukele umbuso kaNkulunkulu. Uma uThixo engakimi ngeke zize ziphumelele izimfamona ngoba engikwenzayo kunezisekelo ezinhle futhi kusindisa abantu,” kusho uMcinga.
Uthe bathathu abantu abangobhongoza etulweni lokungcolisa igama lakhe.
“Indlela engesekwe ngayo ngabazalwane asebeqinile ize yangibangela amahloni. Bebengiphelezela njalo uma ngivela eNkantolo, abakaze bangahlulele ngamanga abebhebhezelwa ngami.
Sengathi singaqina kakhulu okholweni manje ngoba siwabonile amandla kaNkulunkulu esebenza,” kugcizelela uMcinga.
Owesifazane owayevule icala ubengasabonwa nangokhalo ngesikhathi icala lisenkantolo kanti lapho ayehlala khona wavele wathutha washaya utshani.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
INDEPENDENT MEDIA
Ingane iminze ebhakedeni yashona
Sesiphenduke undabuzekwayo isigameko sokuphoseka kwengane ku-25 litre webhakede obunamanzi yagcina ngokuminza.Read Story
INDEPENDENT MEDIA
Bagxeka indodakazi ka-VSZ abaholi be-NFP
Bayaveva abaholi be-NFP ngendodakazi kaNkk Zanele Magwaza-Msibi abayisola ngokugxambukela ezindabeni zobuholi ezixova inhlangano.Read Story
INDEPENDENT MEDIA
‘Ngangicabanga ukuthi konke kwakuhamba kahle’
Onjiniyela besakhiwo esabhidlika seTongaat Mall abakhombisanga ukuthi kukhona ababengeneme ngakho ngesikhathi kwakhiwa.Read Story
- Ingane iminze ebhakedeni yashona
- Bagxeka indodakazi ka-VSZ abaholi be-N...
- ‘Ngangicabanga ukuthi konke kwakuhamba...
- Bakhishwe endlini kayise osashona
- Kusolwa iSAPS kufa umfana
- Imibuzo ngeyomngcwabo kaMeyiwa
- Kwamukela amathambo kaKotane noJB Marks
- Amalungu eNFP athuke umholi
- Uvume elokuphihliza umnakwabo ngetshe
- Uphenyo ngeziboshwa ezeqe ejele

robotstxt: allowed

filter: keep


text:
Sibucayi isimo emaphoyiseni amabiliComment on this story
NOKUBONGWA PHENYANE
KWEMBULWA kwembeswa esibhedlela emaphoyiseni amabili aseMlazi esigcemeni sakwa-H ngemuva kokuthi edutshulwe ngabalisa abathathu abasolwa ngokuduna imoto kuleli lokishi ngoMgqibelo.
La maphoyisa okuthiwa asesimweni esibi esibhedlela njengoba elinye kuthiwa lisegunjini labagula kakhulu (ICU), njengoba lidubuleke kabi entanyeni.
Umthombo okhulume naleli phephandaba uthe omunye wesilisa owaziwa ngoMduduzi Nkosi ulahlekelwe umakhalekhukhwini wakhe nokuthe ewufonela wabanjwa owesifazane othe akeze endaweni yokugeza izimoto kuleli lokishi azowuthatha.
“Lo mlisa ubelahlekelwe ucingo, owesifazane atholane naye uthe akeze ezomnikeza ulutholile nokuthe efika kuyena kwaqhamuka owesilisa ohilizisane naye wambuza ukuthi yini ayifuna entombini yakhe akahambe,” kusho lo mthombo.
Uthe akabange esahlala lo mlisa njengoba engayitholanga ifoni kule ntombazane waphinda wazama ukuyifonela lwaphinde lwabanjwa ngomunye wesilisa othe uzomthola kwa-G akeze azolulanda khona.
Uthe lo wesilisa ngesikhathi efika la obekuthiwa akazolulanda khona wehlile isikhashana kwaqhamuka abafana abathathu bathatha imoto bahamba nayo.
“Amaphoyisa abone imoto ihamba ngesivinini esikhulu ayilandela nokuthe laba bafana bebona imoto yawo amaphoyisa baphuma babaleka bayishiya inokhiye bacasha,” kuqhuba lo mthombo.
Uthe ngesikhathi amaphoyisa esehlile kula abasolwa bededele khona ngenhlamvu bebhekise emaphoyiseni alimala kanzima baqhubeka bahamba nemoto.
Okhulumela amaphoyisa esifundazweni saKwaZulu-Natal uCaptain Thulani Zwane uthe bavule amacala amathathu okukhona kuwo elokudunwa kwemoto namabili okuzama ukubulala.
“Akekho osaboshiwe manje kodwa siyaqhubeka nophenyo njengoba laba balisa amaphoyisa ephansi phezulu ekutheni nakanjani baboshwe,” kusho uZwane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
INigeria inyukile ezibalweni ze-FIFA
2013-02-14 14:02
Zurich - Ompetha bakamuva bebhola lezinyawo e-Afrika, okuyiNigeria, sebenyukele kunombolo-22 ezibalweni ze-FIFA nezioholwa phezulu ngompetha bomhlaba iSpain.
INigeria inyuke ngemuva kokushaya iBurkina Faso, kowamanqamu we-2013 African Cup of Nations, obubanjelwe kuleli laseNingizumu Afrika.
IBurkina Faso yona inyukele kunombolo-37
isuka ku-nombolo-55.
Kuze kube manje iSpain besingakaguquki endaweni yaso, ngenhla kweJalimane ne-Argentina, bese endaweni yesine kuba yiNgilandi.
INgilandi inyuke ngemuva komdlalo wayo neBrazil, ekunombolo-18, iNtaliyane yehlele kunombolo-5.
I-Ivory Coast isalokhu iwahola phezulu amazwe ase-Afrika, njengoba ilele emdaweni yeshumi nambili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Baphihliza kwasani eDe DoornsComment on this story
INTATHELI YESOLEZWE
KUshaywe ngamatshe imoto yezintatheli zakwaSABC ngabasebenzi basemapulazini abatelekile eDe Doorns, eWestern Cape, ngoMsombuluko.
Abezindaba zomsakazo iSABC babike ukuthi ithimba labo beliphonsa imibuzo abasebenzi abatelekile eStofland ngesikhathi liqhululwa ngamatshe.
Isithombe semoto yabo eshayeke emawindini angemuva ibifakwe enkundleni yezokuxhumana iTwitter.
Abekho abalimalile kulesi sigameko.
Ngeledlule enye imoto yezintatheli zeCape Times, iphephandaba elinguzakwabo weSolezwe, ingqongqiswe ngomlilo ngabatelekile.
Phambilini amaphoyisa athe kuhlaselwe amanye amaphoyisa abehamba ngezinyawo eqaphe isimo kule ndawo ngoMsombuluko ekuseni.
UWarrant Officer November Filander uthe amaphoyisa ahlaselwe ngezikhathi zawo-3 ekuseni.
“Ngitshelwe ukuthi amaphoyisa esehlaselwa aphindisele ngokusebenzisa ama-stun grenade, hhayi izinhlamvu zenjoloba, ukuhlakaza isixuku,” kusho uFilander.
Kuboshwe abathathu kwabatelekile ngecala lokudala uthuthuva emphakathini. Oyedwa wabo usolwa nangokutholakala nensangu.
“Emapulazini okutelekwe kuwo kusathule okwamanje, amaphoyisa asiqaphe ngelokhozi isimo kuwo,” kusho uFilander.
Abasebenzi basemapulazini eDe Doorns bafuna ukunyuselwa amaholo asuke ku-R69 ngosuku aye ku-R150 ngosuku.
Isiteleka saqala ngo-Agasti 27 samiswa ngoDisemba 4.
Siqale kabusha ngoLwesithathu.
Selokhu lesi siteleka siqale kabusha, le ndawo iDe Doorns ibe nezehlakalo zodlame kutholana phezulu amaphoyisa nabasebenzi abatelekile.
NgoMgqibelo ekuseni kudunwe iloli lashiswa.
Babalelwa ku-125 abantu ababoshiwe phakathi kukaLwesithathu neSonto ngamacala okudala udlame emphakathini.
Abe-Commission for Conciliation, Mediation and Arbitration (CCMA) bathe bazongenelela kulesi siteleka ukuzama ukuxazulula lesi simo.
“Sithe siyazinikela ekusizeni. Sethemba ukuthi zombili izinhlaka zizosivumela ukuba singenelele,” kusho uNksz Nerine Kahn onguMqondisi oMkhulu kwaCCMA eWestern Cape.
Uthe njengeCCMA, banelungelo lokwenza isivumelwano sesikhashana nezinhlaka ezithintekayo ngesikhathi kusalindwe kuphume isinqumo ngezingxoxo zamaholo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UButhelezi unqabe isimemo sikaMagwaza-Msibi
2012-10-19 10:04
Ntombifuthi Mbhele, philani Mzila noMenzi Jele, Daily Sun
Durban - Umholi weNkatha Freedom Party uMangosuthu Buthelezi, uchayise umholi weNational Freedom Party uZanele kaMagwaza-Msibi, omcele emsakazweni ukuthi bahambele ehostela laKwaMashu bayokhuluma nabantu ngenhloso yokuzama ukuletha ukuthula.
“Lokho kuyothukuthelisa abalandeli beqembu, sengibabonile ukuthi badinwe kangakanani. Angifuni kuthiwe nginesandla ekufeni kwabantu," kusho uShenge.
Abaholi laba bebekhuluma ohlelweni lwezindaba emsakazweni uKhozi FM, uButhelezi ugcizelele ekutheni abantu bayeke ukucula amaculo avusa uhlevane, kubika iDaily Sun.
“Nginxusa amalungu e-IFP ukuthi ehlise imimoya, umuntu owabulala akahlali kwakhona ehostela."
UButhelezi uphinde waveza ukushaqeka ngokubulawa kwelungu elabulawa phambi kwamaphoyisa.
Yize noma uButhelezi enqabile isimemo sokuya ehostela, okaMagwaza-Msibi uthe uzohamba aye ehostela ayohlangana namalungu akhe.
"Angaphezu kwekhulu amaphoyisa ajutshelwe ukuyoqapha isimo ehostela kodwa awangenile ngaphakathi, ahleli ngaphandle, angena kuphela ngoba kuthiwa sekubulawe umuntu," kusho ukaMagwaza-Msibi.
"Isimo simbi kakhulu, uma siqhubeka kungase kudingeke ukuthi kuthunyelwe amasosha."
Umholi weNFP uphinde wagxeka ukudutshulwa kwelungu le-IFP elibulawe enkantolo.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Kuvalwe isibonelelo sothisha basemaphandleni
2013-01-25 12:01
Johannesburg - UNgqongqoshe woMnyango wezeMfundo eLimpopo uDickson Masemola uthi kumethusile ukuzwa ngokumiswa kwesibonelelo sothisha abasebenza ezindaweni ezisemaphandleni, kusho umkhulumeli wakhe ngoLwesihlanu.
"Ungqongqoshe usezibophelezele ekutheni ahlangane nongqongqoshe kuzwelonke u-Angie Motshekga, ngenhloso yokuthi kuqhutshwe isibonelelo sothisha. Uphoxeke kakhulu ngokumiswa kwale mali," kuqhuba umkhulumeli wakhe uPat Kgomo.
UKgomo uthi ungqongqoshe uzimisele ngokuthi lusheshe luxazululwe lolu daba.
NgoLwesine inyunyana yothisha iSA Democratic Teachers' Union (Sadtu), izwakalise ukuthuka ngokumiswa kwesibonelelo.
"Siyi-Sadtu, sibona lokhu kungukuxhaphaza abasebenzi bethu, angeke sikuvumele," kusho umkhulumeli wenyunyana esifundazweni, uMatome Raphasha.
URaphasha uthi othisha abatshelwanga ngalokhu kumiswa kwesibonelelo.
"Othisha babone mhlaka-22 Januwari ukuthi imiholo yabo seyehlile."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuhlwe emini kosolwa ngokuqolaComment on this story
BAWINILE NGCOBO
IBOSHWE isatanasa edolobheni eThekwini indoda esolwa ngokuthatha u-R1000 kowesifazane ebimthembise umsebenzi ophikweni lwezindlu kuMasipala weTheku.
Le ndoda eneminyaka engu-27 iboshwe emuva kokuthi lo wesifazane eyathatha imali yakhe eyibone edolobheni wabe esecela unogada obeseduze ukuthi ayilandele.
Kuthiwa lo nogada uyilandele wahlangana nephoyisa lakwaMasipala, walicela ukuthi bajahe le ndoda.
Le ndoda kuthiwa iboshwe isithi iyongena kwesinye isitolo sezingubo.
Okhulumela amaphoyisa esifundazweni uCaptain Thulani Zwane, uthe lo msolwa ubekwe icala lokweba esebenzisa amanga.
Lo msolwa uzovela enkantolo eThekwini namuhla.
Owesifazane obethenjiswe lo msebenzi ocele ukungadalulwa ngenxa yokuphepha, uthe lo wesilisa bahlangana naye edolobheni ngeledlule, wenza sengathi uyashela.
“Wabe esekhuluma nocingo ethi baya eNtuzuma konika abantu okhiye bezindlu. Ngabe sengibuza ukuthi kubhaliswa kanjani ngoba umuntu kade wayebhalisa kungalungi. Lo mlisa owathi unguNjabulo wabe esecela inombolo yocingo ngoba sasiphuthuma sobabili,” kuchaza lo wesifazane.
Uthe le ndoda yamfonela yathi akeze eShell House, bahlangana ngaphandle, ifake nesigqebhezane sabasebenzi bakwaMasipala.
“Kwangena ucingo ekhuluma nomuntu owayethi akanawo u-R3 000 wokuthi angene emsebenzini. Le ndoda yabe isibuza ukuthi ufuna amgcwalisele yini lo muntu,” kusho lo wesifazane.
Uthe wabe esebuza le ndoda ukuthi kanti inolayini womsebenzi yini ngoba naye uyawufuna.
“Wathi bekune-learnership kaMasipala manje sekuqashwa laba abakade beqeqeshwa. Kodwa uma kade wawungekho uyakwazi ukukhokha u-R1000 ukuze bakugcwalisele amafomu bese ukhokha u-R3000 wokungena emsebenzini,” kusho lo wesifazane.
Uthe wahambisa le mali ne-khophi kamazisi wakhe kulo wesilisa, wathi kumele ayosayina amanye amafomu komunye umdabu waseNdiya abasebenzisana naye eMgungundlovu.
Lo wesifazane uthe ubesezamile ukuthi athole imali yakhe kule ndoda ngoba esebonile ukuthi beyimqola kodwa ubesebaleka kanti bazohlangana edolobheni.
UZwane uthe kungenzeka ukuthi bakhona abanye abaqolwe yilo msolwa, wathi bengaxhumana namaphoyisa aseDurban Central.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone 7 kugaselwa eNigeria
2013-02-08 12:16
Nairobi - Izigebengu ezihamba zifuna imfuyo zibulale cishe abantu abayisikhombisa ngoLwesihlanu eRift Valley okuyisifundazwe saseKenya esikhungethwe yizinkinga, kusho amaphoyisa.
"Kubulawe abantu abayisikhombisa ngesikhathi kugasela abahlaseli,” kusho umthombo wamaphoyisa, oqhube wathi lesi sigameko senzeke eKaptir, okuyisigodi esiseceleni ngasenyakatho yesifunda saseTurkana.
"Amaphoyisa okwamanje alwisana nezigilamkhuba ngethemba lokuthola imfuyo eyebiwe,” kusho isikhulu samaphoyisa aseKenya uDavid Kimaiyo etshela abe-AFP, nakuba engasiqinisekisanga isibalo sabashonile nabalimele.
Izohlakalo ezifuze lezi zishiya kubulewe abantu abaningi minyaka yonye kulesi sifunda.
NgoNovemba, oshayasibhamu enyakatho neKenya babulala amaphoyisa angaphezulu kuka-40 ngesikhathi ezama ukuthola abebi bemfuyo.
- Landela
IzindabaNews24 kuTwitter
- Sapa - AFP


text:
Lisenkantolo iphoyisa elidubule unkosikazi walo
2012-02-22 07:30
Johannesburg - Iphoyisa livele eNkantolo yeMantshi yaseSasolburg ngezinsolo zokudubula lilimaze kabi unkosikazi walo.
UDetective Warrant Officer Amos Mlangeni, 43,
osebenzela esiteshini samaphoyisa esiseSasolburg, ubekwe icala lokuzama ukubulala, kusho i-Independent Complaints Directorate (ICD).
Leli cala lihlehliselwe uLwesithathu nalapho kuzofakwa khona isicelo sebheyili.
Okhulumela i-ICD uMoses Dlamini uthe kusolakala ukuthi uMlangeni udubule walimaza unkosikazi wakhe, uNtombizodwa,
39, emzini wabo phakathi kwamabili ngoMgqibelo.
Kuthiwa umdubule kabili ekhanda, kumanje asaziwa isizathu salokhu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Lihlehlile elowaziceba ukuthi wabulala
2013-02-15 12:02
Cape Town - INkantolo yesiFunda eWynberg ilihlehlisile icala elibhekene nomlisa owazivumela ngowakhe ukuthi wabulala umuntu eminyakeni eyishumi nanye eyedlule, kusho umbiko weCape Argus, ngoLwesihlanu.
Umsolwa uRaafiq Abrahams, 25, uvele kafishane ngaphambi kwenkantolo, kwathathwa isinqumo sokuthi lidluliselwe kwenye inkantolo kuze kuzoqala kuqulwe icala.
U-Abrahams watshela amaphoyisa ngenyanga kaDisemba wathi wagwaza wabulala uSulaiman Brey, 36, mhlaka-13 Novemba 2002.
UBrey wabulawa esitolo sakhe iBrey's Wittebome Superette, eWynberg.
Umbiko uthi u-Abrahams wenza leli cala esaneminyaka engu-14 ubudala, uBrey washonela esitolo sakhe, kanti umsolwa wagcina ngokubaleka wangatholakala.
U-Abrahams kade esesebenza eDubai, iminyaka emithathu, ubuyele edolobheni laseKapa, elimele, wase efika evuma izono zakhe.
Kulindeleke aphinde abuyele ngaphambi kwenkantolo mhlaka-24 Ephreli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
URamphele uzongenela ukhetho luka-2014
2013-02-18 16:37
Johannesburg - Umbhali, isishoshovu nophinde abe ngusomabhizinisi uMamphela Ramphele
uzimisele ngokusebenzisa "isisekelo seqembu lezombusazwe" ukungenela ukhetho lukazwelonke ngo-2014.
"Engizokwenza ukuthi ngikhulume nabo bonke abantu bakuleli ngoba nabo bayadinga ukunakwa," kusho uRamphele etshela izintatheli eGoli ngoMsombuluko.
"Sikubiza ngesisekelo sezombusazwe ngenxa yokuthi sisasemazingeni aphansi."
Uthe wonke umuntu waseNingizimu Afrika unelungelo lokuphonsa itshe esivivaneni kulesi sisekelo sezombusazwe, i-Agang SA.
"Inhloso yethu ukuhambela zonke izindawo ezihlala abantu bakuleli ngezigaba zabo ngenxa yokuthi izwe ngelethu sonke," kuqhuba uRamphele.
Uthe i-Agang SA izoletha okuthe xaxa kwezombusazwe, iphinde ingenele nokhetho, ngemizamo yokulwisana nenkohlakalo nokuthuthukisa izinga lezempfundo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abantu bakwa Ngobese
Abantu basemaQungebeni. Kuthiwa lababantu babehlala emigedeni ngase Ntabantuzuma kwaze kwaba nezinsolo zokuthi bangama Zimu kodwa zaphela uma kubonakala imfuyo eningi kanti futhi babenamasimu. Bavelele kakhulu ngesikhathi inkosi uSenzangakhona Zulu ethatha isithole sakhona uMphikase. Yiso lesisithole esingunina wenkosi uDingane owasoconga umnewabo iLembe. U Mphikase wabe engunkosikazi wesithapha ka Senzangakhona.
Indawo yabo beyisuka eBabanango ize iyoma ngomfula uMzinyathi. Ngalesosikhathi babeholwa uXongo owalandelwa indodana yakhe uSihayo obuse ngesikhathi se Silo saso Ndini uCetshwayo.
U Sihayo uzale uMehlokazulu no Mkhumbikazulu. U Sihayo yena ukhothame ngesikhathi uZibhebhu ecoboshisa izikhulu zaso Ndini ngo 1883.
Izithakazelo zakw Ngobese
Khaba, Xongo, Sihayo, Mehlokazulu, Mkhumbikazulu, Nonjini, Gudlumkhonto, Mdonswa, Mlambo,
Bantungwa abamnyama,
Mdlabela, Mthintisa, Gamandane, Phalane, Mzongela, Mbikwa, Malabela, Sothulisa,
Ntinde lase Ntuzuma,
Enadelumbuso nawunikwa abezizwe naqondukhlupheka,
Nina enakhishwa ngenoni emgedeni,
Bakwa nkonyane kazibukizulu,
Bakwa Nyathi ingalala ngecele kobe konakele,
Nina baka Nomashina ngoba eshanaze umuntu nge jozi!
Bakwa qhambule bethu uyaminya!
Mabhekana nempi yase Sandlwana,
Nina magqobhagqobhane yayikade ihlokolozwa.
Maqungebe Amahle!


text:
Kukhala ipiki nefosholo ePMB ngemuva kwemvula
2013-01-08 11:05
Nalini Naidoo, The Witness
Pietermaritzburg - Izivunguvungu zangeSonto ntambama ezenzeke KwaZulu-Natal eMidlands, ebezihambisana nemimoya efana neyesishingishane, zicekele phansi izingqalasizinda, zawisa nezigxobo eziningi zikagesi ezindaweni ezahlukene.
Izakhamizi ezihleli ngobumnyama kusukela ngeSonto zixwayiswe ngokuthi kungathatha isikhathi ngaphambi kokuba zibuyelwe ugesi, ngenxa yobukhulu bomonakalo.
Ntambama ngoMsombuluko, iziphathimandla azikwazanga ukuqagula ukuthi ugesi ungase ubuye nini.
NgoMsombuluko ezinye izingxenye zasePrestbury, ePelham, maphakathi nedolobha, eHilton, eMontrose, eScottsville, eEastwood, eWoodlands, eMountain Rise, eNorthdale naseMasons Mill bezingakabi nawo ugesi.
Usomlomo kamasipala uBabu Baijoo uthe kuthatha isikhathi ukubuyisela ugesi kwezinye izindawo ngoba kuthinteke izingxenyana hhayi indawo yonke.
Uthe sekubizwe nabezinkontileka ukuba bazosiza; kunethomba lakwa-Eskom kanye nakwabanye omasipala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
ISafa yamukele isigwebo sikaSetshedi
2013-02-13 14:02
Johannesburg - Inhlangano yebhola iSA Football Association seyamukele isigwebo seminyaka emithathu esinikwe loyo owabe engumelekeleli wemenenja yeBafana Bafana uPhil Setshedi, olahlwe yicala lokudayisa umdlalo.
"Lokhu kuyaphinda futhi kuthumela umlayezo nesexwayiso kwabanye abacabanga ukwenza inkohlakalo nokuziphatha ngendlela engafanelekile," kusho umengameli weSafa uKirsten Nematandani.
"Sikanye ne-Fifa (Fédération Internationale de
Football Association), simelene nenkohlakalo yokuthengiswa kwemidlalo futhi sifuna ukuxwayisa izigilamkhuba ukuthi umthetho angeke ube nozwelo kuzo."
USetshedi ugwetshwe ngoLwesibili, eBellville
Specialised Commercial Crime Court, walengiselwa iminyaka emihlanu.
IMantshi uS Sonnenberg uthe akukhathaleki ukuthi ummangalelwa uyaqala ukuphula umthetho, esho ephendula ummeli wakhe uMarcello Steven, obecela ukuthi isigwebo sonke silengiswe, ethi ummangalelwa uyaqala ukuthi atholakale enecala.
USetshedi, 57, wakhipha imali engu-R2000 ethi ugwazela unompempe kanti kwabe kuyiphoyisa elididisa umkhondo, lokhu kwenzeka ngesikhathi kuqhubeka imidlalo yeVodacom Tournament, ngo-2011.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Iyadayiswa eshicilela iphephandaba iSolezweComment on this story
INTATHELI YESOLEZWE
INKAMPANI yabashicileli ese-Ireland, i-Independent News & Media (INM SA), isivumile ukudayisa umunxa webhizinisi layo eliseNingizimu Afrika.
Isikhondlakhondla sebhizinisi esiphethe amaphephandaba amaningi esiNgisi okubalwa kuwona neSolezwe, sizodayiswa ngo-R2 billion. Ibhodi labaphathi bale nkampani livumelene ngokudayiselana nabeSekunjalo Independent Media Consortium. ISekunjalo iholwa yisiqumama uDkt Iqbal Surve.
UDkt Surve ukuqinisekisile ukuthi bazoyithenga le nkampani ethi osekusele wukuthi kusayinwe amaphepha ukuze iwele ezandleni zabo ngokugcwele.
“Ngijabulile ukuthola ithuba lokubuyisela la maphephandaba eNingizimu Afrika,” kusho uSurve.
Uthe bazibophezele ekutshaleni imali kuleli bhizinisi futhi bakholwa wukuthi izinkampani zamaphephandaba ezidonsa kanzima zingaguqulwa zenze kahle.
ISekunjalo inamasheya enkampanini eyiphethe ngokuhlanganyela nezinyunyana nezinkampani zomphakathi.
I-INM SA enekomkhulu e-Ireland idayisa le nkampani ohlangothini lwayo oluseNingizimu Afrika nje ngenxa yokuthi icwile ezikweletini. Emaphepha-ndabeni amakhulu akwi-Independent Media kubalwa Isolezwe, The Mercury, The Star, Cape Times namanye.
UDkt Surve uthe enye yezinhlelo abanazo ukukhulisa amaphephandaba ashicilelwa ngezilimi zesintu njengokuthi eLimpopo kube khona iphephandaba elishicilelwa ngeSepedi.
Abanye abantu abakhona kule-Consortium yizinhlangano zomphakathi ezifundazweni ezehlukene kanti eminye imibiko ithe kukhona nosomabhizinisi odabuka eThekwini uMnuz Sandile Zungu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuhlaselwe kwabulawa amaphoyisa angu-31 eKenya
2012-11-12 16:24
Nairobi - Sesenyuke safinyelela ku-31 isibalo samaphoyisa abulewe enhla neKenya, esehlakalweni sokuhlaselwa kwawo, kusho izikhulu khona ezweni.
"Kuphinde kwatholakala ezinye izidumbu ekuseni, simi ku-31 isibalo samaphoyisa abulewe, amanye ayisishiyagalolunye ayelulama esibhedlela," kusho okhulumela amaphoyisa u-Eric Kiraithe.
"Sekuqiniswe kakhulu ezokuphepha," esho.
Amaphoyisa kuthiwa abethungatha amasela emfuyo ngesikhathi ehlaselwa ngoshayasibhamu ngoMgqibelo, esifundeni iBaragoi.
Abahlaseli bebevele besolwa ngokufa kwabanye abantu abangu-13, ababulawa ngenyanga ka-Okthoba, laba bebelandelwa ngamaphoyisa ngemuva kokuthi kudlule isikhathi ababebekelwe sona ukuthi babuyise imfuyo abayeba.
Ukwebiwa kwemfuyo sekuke kwaqubula izimpi kubahlali, akujwayelekile ukuthi kuhlaselwe abomthetho.
USihlalo ekomidini lezokuphepha ePhalamende uWilfred Kapondi, uthi kuyethusa lokhu kuhlasela.
"Ukubulawa kwamaphoyisa angaphezu kwangu-30, ngesikhathi esisodwa, yinto yokusukunyelwa phezulu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ushayasibhamu uvulele abantu ngenhlamvu
2013-02-20 14:01
Tustin - Ngesikhathi sesiphithiphithi sasekuseni emgwaqeni yase-Orange County, ngezithuba zawo-05:00, uMelvin Lee Edwards, uvezelwe ibhodi ebelimtshela ukuthi akabuyisele imoto eceleni, aphume emgwaqeni kwathi angaphuma wadutshulwa wabulawa.
U-Edwards, 69, ubeya emsebenzini ngesikhathi ehlelwa yile nhlekelele, amaphoyisa athi umsolwa ushaye wachitha ngemoto yohlobo lwe-BMW.
U-Edward udutshulwe amahlandla amathathu, lokhu kudubula bekungokwesibili, ngoLwesibili, umdubuli wabulala amalungu amathathu omndeni owodwa, wabulala abashayeli ababili ayebaduna imoto waphinda wadubula walimaza abanye abantu ababili.
U-Ali Syed, 20, uzidubule wazibulala ngesikhathi ebona ukuthi usephelelwe ngulayini kutheleka amaphoyisa.
Zonke lezi zehlakalo ayaziwa imbangela yazo kanti ziqale endaweni enokuthula eLadera Ranch, ngesikhathi amaphoyisa ebizwa ngezithuba zasekuseni, kuthiwa kunoshayasibhamu ohlasele.
– Landela Izindaba News24 kuTwitter
(@IzindabaNews24).
- Sapa - AP


text:
Abanye ababalekela udlame eDRC
2012-12-19 07:50
Geneva - Sekuphinde kwafuduka abanye futhi abantu abangu-4 000 njengoba kuqhubeka udlambedlu eDemocratic Republic of Congo kulezi zinsuku eziyisihlanu ezedlule, kusho abe-UN.
Ukulwa esigodini i-Agorobo, akuhlobene nezibhelu eziphakathi kwamasosha namavukelambuso eGoma, ngokusho kokhulumela i-UNHCR uFatoumata Lejeune-Kaba.
“Kunodlame olusha," esho etshela abe-AFP.
Akucaci okwamanje ukuthi kubangwani.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sigxekiwe isinqumo sikaBonang
2012-09-11 13:15
Johannesburg - Umethuli wezinhlelo kuthelevishini nowayengumsakazi, uPenny Lebyane, uzwakalise ukudumala ngesinqumo sikaBonang Matheba sokuhoxisa amacala abewabeke uThemba Nkosi, nowaziwa ngelikaDJ Euphonik, kubika iSowetan.
Laba bobabili bafinyelele esivumelwaneni sokuxazulula lolu daba ngaphandle kwenkantolo.
UMatheba obengumethuli weLive ube eseyalela inkantolo ukuthi ahoxiswe wonke amacala abekwe lo msakazi we-5FM ophinde anandise emakilabhini ngokuklwebha amapuleti.
ULebyane uthe: "Ngiyayiqonda ingcindezi uBonang angaphansi kwayo, kodwa ukuhoxisa amacala sekuvele kwadibhiza yonke imizamo yokulwa nodlame olubhekiswe kwabesifazane.
"Abaningi babukela kuBonang kanti la efika khona kuyacaca.
"Manje umelwe ngumsebenzi wokuchaza ukuthi kungani ehoxise amacala kula mantombazane abukela kuyena naseke adlula kulokhu adlule kukho.
UMatheba ethintwa akathandanga ukuphawula ngalolu daba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Iningi alinalwazi ngophethiloliComment on this story
INTATHELI YEZEZIMOTO
ABASHAYELI bezimoto kuleli abakugqizi qakala ukuthi uhlobo luni lukaphethiloli abalufaka ezimotweni zabo. Ucwaningo olwenziwe yinkampani kaphethiloli iBP Ultimate muva nje luveze ukuthi iningi labantu eNingizimu Afrika abanaki ukuthi bafaka nhloboni kaphethiloli emotweni uma befika emagaraji.
Kukhulunywe nabantu abangaphezulu kuka-2 000 abebethathwa ezindaweni ezihlukene ezweni lonke ngolwazi abanalo ngamanani kaphethiloli, ukuhlukana kwezinhlobo. Iningi labantu abasebenzisa uphethiloli wohlobo lwe-unleaded okukhulunywe nalo liveze ukuthi lona lukhokha kakhulu kunemali esemthethweni. Labo abafaka udizili bona kuvele ukuthi abanalwazi lokuthi bakhokha malini ngodizili.
Abashayeli okukhulunywe nabo kutholwe ukuthi abanalwazi phakathi kukaphethiloli wohlobo lwe-93 no-95. Abanye abazi nokuthi yini okusuke kukhulunywa ngayo uma kushiwo ukukhishwa komthofi kuphethiloli.
Ingxenye engu-48% wabashayeli bamatekisi okukhulunywe nabo abagcwalisa izikhathi eziningi uphethiloli bayawazi umehluko phakathi kwezinhlobo zikaphethiloli. Abantu abangu 83% okuxoxwe nabo bakholelwa ekutheni uhlobo lukaphethiloli lubalulekile emotweni futhi ikhona nendima oluyidlalayo.
Uma kubhekwa ekutheni abashayeli bezimoto bafinyelela kanjani esinqumweni sokuthi bazosebenzisa liphi igaraji likaphethiloli, okukhulunywe nabo bathi babheka igaraji eliseduze nalapho behlala khona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Selimi ku-115 inani labashone ePhilippines
2012-12-05 10:00
Manila - Inani labashone ngesikhathi kuhlasela isishingishane ePhilippines selinyuke lafinyelela ku-115, njengoba kuthiwa kusekhona ezinye izisulu ezingakatholwa, kusho izikhulu ngoLwesithathu.
Kushone abantu abangu-49 ngesikhathi kubihluka umhlaba eNew Bataan kwathi abanye abangu-51 bashona eMindanao, kusho okhulumela umbutho wezempi uLieutenant Colonel Lyndon Paniza.
Kulaba abashone eNew Bataan kubalwa nesosha ebeliyingxenye yabatakuli.
Kubikwa amanye amasosha ayisithupha adukile kwathi amathathu athola ukulimala.
Abanye abantu abangu-12 bashone eMindanao.
Izikhulu zithi zisabela ukuthi lesi sibalo singase sikhule njengoba abatakuli besazohambela izindawo eziqhelile.
- Landela
IzindabaNews24 kuTwitter
- Sapa - AP


text:
Lizoqondiswa izigwegwe ikhansela ngelokushaya
2012-07-23 12:04
Johannesburg - Ikhansela le-African National Congress KwaZulu-Natal elavuma icala lokushaya umuntu owayeligxeka, lizovela ngaphambi kwekomidi lokuqondiswa izigwegwe, kubika iSowetan.
Ubuholi esifundazweni bunikeze igatsha eliseMlazi amagunya okushushisa ikhansela laku-Ward 88, uNomzamo Mkhize.
Igatsha leli lizihlangulile ekuziphatheni kwekhansela, imibiko ithi sekukaningi kungena izinkonondo ngokuziphatha kukaMkhize.
Kuthiwa uMkhize wathusa abantu ngesikhathi eshaya uThabile Ngcobo, owabe esemhlanganweni womphakathi, owabe uvumelana ngokuthi uMkhize akhishwe esikhundleni.
UMkhize wawushiya phakathi umhlangano, lokoh kwathukuthelisa abagqugquzeli bomhlangano, okuyinhlangano Abahlali BaseMjondolo, abakhala ngokuthi uMkhize ubabukea phansi ngokushiya kwakhe umhlangano ungakapheli.
Ekuqaleni ikhansela labe liliphika icala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UMotlanthe uyamukele inselelo - Umbiko
2012-12-13 14:02
Johannesburg - Lowo okhulumela iSekela likaMengameli uKgalema Motlanthe usekuqinisekisile ukuthi lo sopolitiki usekwamukele ukuba semjahweni wesokuhola i-African National Congress.
UThabo Masebe utshele i-Associated Press ngoLwesine ukuthi uMotlanthe ukwamukele ukuphakanyiswa kwegama lakhe kwesobumengameli.
UMotlanthe uyisekela likamengameli ku-ANC.
Njengoba amukele lesi siphakamiso, kusho ukuthi uzophonsela uMengameli Jacob Zuma inselelo.
UZuma usevele wesekwa ngabaningi ukuba aphathe ihlandla lesibili uma sekunengqungquthela yokuqokwa kobuholi eMangaung.
Uma uba ngumengameli we-ANC lokhu kukwenza umengameli wezwe kuhulumeni wentando yeningi, njengoba ngisho amaqembu aphikisayo engaliboni elidlalayo kuleli qembu uma kuyiwa okhethweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IPirates ayinatwetwe ngeChiefsComment on this story
MINENHLE MKHIZE
AKUBAFAKI nelincane itwetwe abadlali be-Orlando Pirates ukusayina ubuthaphuthaphu kwezibabuli zabadlali okwenziwa yizimbangi zabo ezinkulu iKaizer Chiefs.
Lokhu kuvezwe yisilomo sompetha be-Absa Premiership uThulasizwe “Juju” Mbuyane engxoxweni ekhethekile abe nayo neSolezwe izolo ekuseni ngokukhithiza abadlali kwezimbangi zabo eziqede zishwiba izandla ngesizini edlule.
“Akusithusi ukusayina abadlali abaseqophelweni eliphezulu kweChiefs ngoba nathi sinabadlali abasezingeni eliphezulu. Abadlali esibaziyo futhi iningi labo lidlala kuBafana. Empeleni kula masizini amabili edlule besingenawo umbango oqinile ngakho ukusayinisa kwabo abadlali abanamagama kuzokwenza iligi ihlabahlose,” kusho uMbuyane.
Uthe: “Abakwenzile kuyangijabulisa kakhulu ngoba kuzokwenza iligi yethu idonse amehlo abantu abaningi. Umbango weligi uzoshuba kakhulu okuyinto edingwa ngabalandeli bebhola eNigizimu Afrika, hhayi ukuthi kuvele kucanase iPirates.”
IChiefs isilande uStuart Baxter owaduma esacija iBafana Bafana, uSiboniso “Pa” Gaxa obedlala phesheya kwezilwande eBelgium kuLierse SK, uMorgan “Mr Reliable” Gould oyisiqongqwane seBafana, uSiyabonga “Doctor” Nkosi osebuya ku-Arminia Bielefeld yaseGermany, uSakhile Nhlongwa obegijima kuThekwini Coastal kaLindani “Mantayi” Shezi waKwaMakhutha, Kgotso Moleko obedlala kuBloemfontein Celtic njengoba kulindeleke ukuthi iqede noKingston Nkhatha obedlala kuBlack Leopards.
“Ingcindezi yinto ongeke uyibalekele ngoba ihlezi ikhona uma udlalela iPirates. Sinejoka elinzima lokuvikela izicoco zethu ngempumelelo. Uma siqhubeka nokuzimisela angingabazi ukuthi sisazophinde sikhonye. Uma ngibheka iqembu esi-libophele kuncane okuzosivimba,” kusho uMbuyane.
IPirates izifake emlandweni inqoba izicoco ezintathu amasizini amabili elandelana. Ngesizini edlule bathele phansi othulini izimbangi zabo AmaKhosi ngo 1-0 wegoli lika-Oupa “Ace” Manyisa ukudla isicoco seMTN 8. Kuthe kusenjalo bakhala bemuka neTelkom Knockout abebeyinqoba okokuqala emlandweni waleli qembu. Lezi zicoco ezimbili bazihlobise ngeseligi esihamba nebhonasi lokuyodlala kuCaf Champions League.
“Abalandeli kumele bangayikhaleli imali yabo ngokuzobuka ibhola ikakhulukazi uma kudlala iChiefs nePirates. Ngamaqembu amakhulu lawa kumele kube sengathi kudlala iBarcelona neReal Madrid okuyibona ababumbe iqembu lesizwe laseSpain. Nala maqembu yiwona abumbe iBafana ngakho kumele kucace lokho. Sizovula ngomdlalo omnandi weCarling Black Label Cup. Sengifisa sengathi isizini ingaqala manje. Kule sizini ngifuna ukushaya amagoli amaningi ngiphinde ngisize ezami zinqobe iChampions League okuyiyona ndondo engishoda ngayo manje,” kusho uMbuyane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bavele enkantolo ngelokweba eThaba Nchu
2012-06-22 12:04
Johannesburg - Amadoda amabili aseFree State asolwa ngokweba, ukugqekeza nokutholakala nezimpahla zokwebiwa avele eNkantolo yeMantshi yaseThaba Nchu ngoLwesihlanu.
UCaptain Tseko Mokgahle uthe laba bobabili bazobuyela enkantolo ngoJuni 26 nalapho bezofaka khona izicelo zebheyili.
UMokgahle uthe amaphoyisa alunywe indlebe ngalaba balisa abaneminyaka engu-21 no-22 ubudala.
UMokgahle uthe amaphoyisa ahambele emzini oseThaba Nchu eZone Five, nalapho kutholakale khona izimpahla ezahlukene zokwebiwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uthi akanaxolo owakhubazeka kweka Sifiso Zulu
2013-02-20 16:31
Durban - Akayingeni eyesixoliso sikaSifiso Zulu, owesifazane owakhubazeka ngesikhathi kwenzeka ingozi yomgwaqo eminyakeni eyisithupha eyedlule.
UDudu Ngema, 34, uthi akukho khona enhlizweni yakhe ukuxolela uZulu, laba bahlangane ejele laseWestville ngoLwesibili, njengoba uZulu ebekhuluma nemindeni yabalimala nabashona ngesikhathi enza ingozi ngemoto yakhe eyi-SUV.
Ingozi yadlula nemiphefumulo yabafundi ababili.
UNgema okumanje uhamba edondolozela, uthi kumele uZulu akhulume lonke iqiniso ngalokhu okwenzeka, ngaphambi kokuthi athole uxolo kwakhe.
“Angeke ngisamukele lesi sixoliso, akakhulume kuqala iqiniso linjengoba linjalo ngalokhu okwenzeka. Mhlampe uma enza njalo ngingase ngixole.” Esho etshela abezindaba zeDaily News.
Maduzane nje uZulu angase aphume ejele, njengoba kuvele ukuthi uzihlomulele ushwele kahulumeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kushone 26 engozini yebhasi eMorocco
2012-07-10 10:03
Rabat - Kushone okunganani abantu abangu-26 kwathi abanye abangu-40 balimala ezigamakweni ezimbili ezahlukene zezingozi zamabhasi eMorocco, kusho izikhulu.
Kushone abantu abayishumi kwathi abangu-33 balimala ngesikhathi ibhasi ligingqika eNador, kusho inhlangano yezindaba iMAP.
NgoMsombuluko ebusuku, kushone abantu abangu-16 kwathi inqwaba yalimala engozini eyenzeke eTamanar.
Izingozi zomgwaqo ziyinsakavukela eMorocco, kodwa zibukeka sezinyuke kakhulu njengoba sesikhulile isibalo sabantu abanezimoto.
- Landela
IzindabaNews24 kuTwitter
- Reuters


text:
Kutholakale isidumbu sozithwele eKapa
2012-08-31 10:00
Cape Town - Kutholakale isidumbu sowesifazane ozithwele sidindilizile endaweni evulekile e-Atlantis, eKapa, kusho imibiko yangoLwesihlanu.
Iphephandaba iDie Burger libike ukuthi owesifazane oneminyaka engu-38 ubudala, kutholakale isidumbu sakhe ngezuthuba zawo-09:30 ngoLwesine.
Isidumbu sitholakale phakathi kwemigwaqo u-Elk noFreemont.
Kukholakala ukuthi lona ubezithwele, akukho muntu oseboshiwe ngalokhu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kusungulwe ikomidi yezemfundo ephakeme
2013-01-23 14:05
Johannesburg - Sekusungulwe ikomidi elizobhekelela ukwenziwa kwezingquzuko emanyuvesi, kusho uNgqongqoshe weMfundo ePhakeme uBlade Nzimande ngoLwesithathu.
"Ngiyajabula namhlanje ukumemezela ukusungulwa kwekomidi elizobhekelela izinguquko emanyuvesi omphakathi aseNingizimu Afrika,” usho kanje ekhuluma nezintatheli eGoli.
"Igama lekomidi lide kakhulu, ngakho silinqamulelile.”
Uthe ukwenziwa kwekomidi kungezinye zeziphakamiso ezenziwa kulandela uphenyo olwalumayelana nokucwasa okukhona emanyuvesi, kulandela isigameko esenzeka enyuvesi yaseFree State (UFS) ngo-2008.
Ngaleso sikhathi kwabonakala i-video ekhombisa abasebenzi base-UFS beguqiswe ngamadolo bedliswa ukudla okunomchamo, okuyisenzo esenzeka ezindlini zenyuvesi ezihlala abafundi besilisa, iReitz.
UNzimande uthe leli komidi lizobheka inqubekelaphambili mayelana nokwenziwa kwezinguquko emanyuvesi liphinde limluleke ngemigomo yokuqeda ubandlululo, ukucwasa ngobulili kanye nezinye izindlela zokucwasa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ICOPAC Ivumelana Ngenani LamaDelegates Azabakhona Emhlanganweni WeAll Stakeholders' Conference
Bekuphoselwana aqatha ibandla le ZANU PF likhalaza ukuthi inani lamalunga alo azabakhona emhlanganweni libe phezulu kulelamacele womabili eMDC
Sithandekile Mhlanga
20.09.2012 19:38
WASHINGTON—
Bekuphoselwana aqatha ngoLweSine emhlanganweni wokulotshwa kwesisekelo sombuso esitsha lapho ibandla le ZANU PF ebelikhalaza ukuthi inani lamalunga alo azabakhona emhlanganweni omkhulu we All Stakeholders’ Conference libe phezulu kulenani lamacele womabili eMDC.
Lokhu kuvezwe nguMnu. Believe Gaule, umsekeli kamgcinisihlalo weCOPAC, ekucele le MDC elikhokhelwa nguMnu. Welshman Ncube, osemhlanganweni lo, obulokhu usaqhubeka.
UGaule utshele USithandekile Mhlanga weStudio 7 ukuthi imizamo yebandla le ZANU PF yehlule njalo kuvunyelwene ukuthi inani labantu kumaqembu amadelegates amabandla ezombusazwe lizalingana emhlanganweni okhangelelwe ukuba khona ekuqaliseni kwenyanga ezayo.
Ingxoxo LoMnu. Believe Gaule


text:
'Umkhakha ozimele kumele udlale indima yawo'
2012-02-23 08:40
Cape Town - UNngqongqoshe wezeziMali uPravin Gordhan usecele umkhakha ozimele ukuba udlale indima yawo ekubhekaneni nezinselelo zokuntuleka kwamathuba emisebenzi.
Uthe lo mkhakha kumele ube yingxenye yokukhuliswa komnotho.
Ekhuluma kuRadio 702 ngoLwesithathu kulandela ukuthi ethule isabelomali zika-2012 ePhalamende, uGordhan uqhakambise ukuthi umnotho awakhiwa kuphela nje uhulumeni.
“Uhulumeni wenza u-30% kuphela womnotho. Uhulumeni ulithwale yedwa ijoka lokufukula umnotho ngesikhathi singesihle isimo umhlaba wonke ngo-2007/08 manje sekuyisikhathi sokuthi umkhakha ozimele nawo udlale indima. Kumele sonke senze okuthile," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Finance24


text:
Isigayigayi sibulale 7 e-Iraq
2012-11-28 12:03
Tarmiyah - Ushayasibhamu obehlome ngezibhamu ezinguthulamsindo uhlasele emzini osenyakatho yeBaghdad ngoLwesithathu, wabulala amalungu omndeni ayisikhombisa, kuhlanganisa nezingane ezintathu, kusho abezokuphepha nabezempilo.
Amalungu amabili omndeni, kuhlanganisa nelilodwa elishonile, abengaphansi kwamasosha i-Qaeda Sahwa, okungamasosha esizwe sama-Sunni.
Lokhu kuhlasela okwenzeke edolobheni iTarmiyah kwenzeke ngezithuba zabo-1:00.
Phakathi kwabashonile yizingane ezintathu, eneminyaka emibili, emithathu nenye eneminyaka eyisikhombisa ubudala.
Lolu dlame luze ngemuva kosuku kwenzeke izigameko zokuqhuma kwamabhomu angu-15 kanye nokudubula okushiye kushone abantu abangu-19 kwalimala abangu-71 khona e-Iraq.
Udlame e-Iraq selwehle kakhu kusukela ngonyaka ka-2006 no-2007, kodwa izehlakalo zokuhlasela zisavamile.
Ngokusho kwabantu bakahulumeni wase-Iraq, bangu-144 abantu ababulewe kwalimala abangu-264 ekuhlaseleni kwangenyanga edlule.
- Landela
IzindabaNews24 kuTwitter
- Sapa - AFP


text:
Kuqinisekiswe ezinye izigameko ze-meningitis
2012-10-15 07:21
Washington - Isifo sekhanda elingapheli i-fungal meningitis isihlasele abantu abangu-205 kwathi abangu-15 bashona eMelika, kusho izikhulu njengoba zithi akuqashelwe.
Amadolobha angu-14 ahlaselwe yilo bhedukane, kusho iCentres for Disease Control and Prevention.
NgoMgqibelo kubikwe izigameko ezingu-198 iMelika yonke.
Kuthiwa isimo sibi kakhulu eTennessee, nalapho kubikwe khona izigameko ezingu-53 kwashona nabantu abayisithupha.
- Landela
IzindabaNews24 kuTwitter
- Sapa - AFP


text:
JOHANNESBURG—
Inhlanganiso yeHuman Rights Watch, yethule umbiko wayo womumo wezamalungelo oluntu emazweni womhlaba eJohannesburg eSouth Africa. Lumbiko olamazwe ezwekazi leAfrica angamatshumi phose amabili, uveza ukukhathazeka ngokuqhubeka kwezehlakalo zokungahlonitshwa kwamalungelo oluntu eZimbabwe ngomnyak’ ophelileyo ka 2012.
Lumbiko womhlaba jikelele wenhlanganiso yeHRW wethulwe eJohannesburg lakwezinye indawo emhlabeni jikelele ngolweSine. Uveza indlela amazwe atshiyeneyo aqhube ngayo kwezokuhlonitshwa kwamalungelo oluntu ngo 2012.
Loba lumbiko uveza ukuthi kube lenguquko emazweni amanengi, kwamanye amazwe agoqela iZimbabwe kutholakele ukuthi zibe zinengi izehlakalo zokwephulwa kwamalungelo oluntu.
Kubika intathelizindaba yeStudio 7 uBenedict Nhlapho osipha loludaba eseJohannesburg.
Udaba lukaBenedict Nhlapho lokwephulwa kwelungelo loluntu


text:
Akuqwenguke inkungu kwabamnyama - Umbono
2012-11-22 12:04
Cape Town - Udaba lokulungiswa komuzi kaMengameli Jacob Zuma oseNkandla luqubule imizwa mhlampe ebicashile kwabaningi.
Abanye bathi kunemvunge engaka ngokulungiswa kwalo muzi, ngoba nakhu uZuma emnyama noma engumZulu.
Sibe sesibuza abantu ukuthi ngabe ubandlululo abantu bazalwa bevele benalo noma balufunda endleleni, uSineliso N. Dlamini uyibona kanje yena le ndaba.
Emuva kokuluziba lolu daba ngethemba lokuthi luzodlula sengizwa ngicasuka futhi nginesifiso sokuzwalisa uvo lwami.
Kuqala kithi thina bendlu emnyama asifuni ukubona omunye umuntu omnyama ethuthuka, uZuma unguMengameli wezwe, iholo nesikhundla sakhe kuyamvumela ukuthi abe nomuzi osezingeni eliphezulu.
Njengamuphi umengameli ohlala emzini ongasile?
Abantu baziqhathanisa noZuma bamjezisa ngobuvila babo bokungafuni ukusukuma bazenzele, okungenani kukhona yena akwenzile akafani nabanye ontaba kayikhonjwa.
UZuma ujeziselwa izinto ezimbili - ukubamnyama nokuba umZulu, lelo iqiniso elingephikwe.
Abantu abakhuluma kakhulu abamhlophe nabalolu limi oluhlezi luphambana namaZulu, ku-100% wabantu baseNingizimu Afrika mhlawumbe u-5% wabantu abahambisana nokushintshwa kwemali.
Ngikholwe mangithi akekho noyedwa engike ngamuzwa ethi uyaluthanda lolu shintsho, kodwa kuthulekile abantu balibele ukulandela uZuma, kushiwo kanjani ukuthi uhulumeni wentando yabantu kube kuthathwa izinqumo ezijika zisixabanise sisodwa.
Ubandlululo luyophela mhla kwagezeka ingqondo yawo wonke umuntu omnyama ngoba kunalaba abasagcwele uthuli, abalungu banalo ubandlululo kodwa basebenzisa thina.
Akekho umuntu ozalwa nobandlululo kodwa liwumona nokubukela phansi, konke lokhu kusuka esweni.
Asisukumeni silwisane nengcindezi ebekwa kumuntu omnyama.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Uhlehlisiwe obekufanele upheke uJuju ngemibuzoComment on this story
CELANI SIKHAKHANE
UHAMBO lwase-London lukaJulius Malema owayenguMengameli we-ANCYL lubhuntshise umbuthano abemenywe kuwo eThekwini ngabesikhungo sezokucobelelana ngolwazi iXubera Institute obuzoba seGateway ngoLwesibili kusihlwa.
Kulo mbuthano uMalema ubemenywe ukuthi azobonisana nabantu baKwaZulu-Natal ngemibono anayo ngezindaba ezithinta ubuholi nanokuthi acacise ukuthi ngabe hlobo luni lo mholi odingwa iNingizimu Afrika njengoba edume ngokugxeka kwasani.
UMnuz Xolani Dube walesi sikhungo, uthe baphoqelekile ukuthi lo mbuthano bawuhlehlise ngoba inhloso bekungukuletha uMalema kubantu ukuze bakwazi ukumpheka nangemibuzo ngezitatimende zakhe ahlale ezenza esidlangalaleni ngabaholi.
“Ngesikhathi sihlela naye ubevele eseLondon kodwa besazi ukuthi lolu suku beluzofika esebuyile kodwa kwagcina kungenzekanga nokuphoqeleke ukuthi sihoxise zonke izinhlelo ngalo mbuthano ,” kusho uDube.
Uthe yize begcine benqume ukuwuhlehlisa lo mbuthano kodwa basazophinde bahlele naye.
Lesi sikhungo sivamise ukuba nezigcawu lapho kusuke kuhlangene khona abantu bamazinga ahlukene ikakhulukazi izincithabuchopho, osopolitiki nosomabhizinisi ukuzobhunga ngezinto ezahlukene ezithinta izwe lonkana.
Phakathi kwabantu abaziwayo asebeke baba yingxenye yezigcawu zalesi sikhungo uMnuz Prince Mashele ongumhlaziyi wezombusazwe, uMnuz Moloetsi Mbeki ongumfowabo kaMnuz Thabo Mbeki obenguMengameli wakuleli ngaphambi kukaMengameli Jacob Zuma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMeyiwa utshengisa ukuzimisela - De Sa
2012-11-08 12:01
Pretoria - Umqeqeshi we-Orlando Pirates uRoger De Sa ube nezincomo ezingapheli ngonozinti uSenzo Meyiwa ngemuva kokumnikeza ithuba lesithathu lokuqala umdlalo kuligi kule sizini.
UMeyiwa uhlulwe yigoli elilodwa kuphela nelingene sekusele amanenjane umdlalo uphele ngesikhathi iPirates inqoba ngo 3-1 iguqisa iMamelodi Sundowns eLoftus Versfeld.
UDe Sa umangaze abaningi ngokufaka uMeyiwa, 25, nokusukela kwathini udlalela ezikaMagebhula njengoba ajoyina amaBhakabhaka esuka eqenjini lamazinga aphansi khona kuleli qembu.
"Uma ngikhetha abadlali kusuke kungenxa yengikubonile uma bezilolonga," kusho uDe Sa ngemuva kokunqoba.
"USenzo wenze into yamehlo kula masonto ambalwa edlule. Usebenze kanzima.
"UMoeneeb Josephs akadlali njengakuqala, kukhona la entenga khona, ngase ngibona kukuhle ukuthi nginikeze uMeyiwa ithuba."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuboshwe 5 wezintatheli eNigeria
2011-10-12 09:18
Lagos - Amaphoyisa aseNigeria abophe izintatheli eziyisihlanu nezikhulu ezimbili zephephandaba elizimele elizinze eLagos, kusho leli phephandaba esitatimendeni.
Iphephandaba iThe Nation lithe likholelwa ekutheni imbangela yalokhu kuboshwa kumayelana nokushicilelwa kombiko ngesonto eledlule ongencwadi "eyimfihlo" okusolakala ukuthi yabhalwa yilowo owayengumengameli u-Olusegun Obasanjo eyibhekise kuMengameli Goodluck Jonathan.
U-Obasanjo kuthiwa ufuna kuxoshwe izikhulu eziyisihlanu.
Akukabi khona siqinisekiso esivela ezikhulwini mayelana nokuboshwa kwalezi zintatheli e-Abuja naseLagos.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
Umfowabo ka-Oscar kwelokubulala ngokungenhloso
2013-02-25 07:32
Johannesburg - Umfowabo ka-Oscar Pistorius omdala ubhekene necala lokubulala owesifazane engozini yemoto eminyakeni emihlanu eyedlule, kuqinisekiswa ukuhlawumbisela obekugcwele.
UCarl Pistorius wabekwa icala lokubulala ngokungenhloso kulandela ukushona kowesifazane owayehamba ngesithuthuthu ngo-2008; nokuyicala elingahlobene nelikamfowabo omncane osolwa ngokubulala intombi yakhe ngosuku lwezithandani.
Lolu daba belungaziwa kuze kwaba i-eNews Channel Africa ibika ngalo ngeSonto.
Isitatimende esivela emndenini sithi uCarl uvele ngaphambi kwenkantolo ngoLwesine kanti uzophinde avele futhi ngoMashi.
U-Oscar udedelwe ngebheyili ngoLwesihlanu, nobekungudaba oludonse amehlo omhlaba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Ukhala ngamanesi ayenqaba ukuthi abone uyise
2012-11-29 10:02
Johannesburg - Kwagcina ngokumanela umkhulu oneminyaka engu-70 ubudala obeguliswa wumdlavuza ohlobene nomphimbo, ushona nje usedlule ezinhlungwini ezinzima ehleli esibhedlela iMatikwane, eHazyview, eMpumalanga, njengoba imibiko ithi isibhedlela siphelelwe yimithi yokuthithibalisa lesi sifo.
Indodana kamkhulu uGary Fine, 40, uthe ubehlala ngaphandle kwegumbi abukele ubaba wakhe eshukwa yizinhlungu, uthe amanesi abenqaba ukuthi angene abone ubaba wakhe, uthe ubevunyelwa kuphela ngezikhathi ezivunyelwe izivakashi, kusho umbiko wephephandaba iBeeld.
Ngemuva kwezinyanga ezimbili kwashona uBarnett Fine, abenhlangano i-Organisation Campaigning for Cancer, bafaka isikhalazo kuhulumeni, bekhala ngempatho kaFine, bethi akalaphekanga ngenxa yokushoda kwemithi esibhedlela.
Uhulumeni ubengakaphenduli okwamanje.
"Wayesalelwe yisikhashana emhlabeni, kwaphoqeka ukuthi ngiphume ngimshiye. Amanesi awazange enze lutho ukuzama ukumsiza," kusho uFine ngoLwesithathu.
"Ngangihlezi ngaphandle kwewindi, ngimuzwa ephefumulela phezulu. Ngesikhathi eshona wayengaxhunywe ngisho ipayipi le-drip," esho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Abakuleli basifuna la isiteshi socansi
2013-01-18 10:02
Cape Town - Isiteshi sikamabonakude esikhokhelwayo iTopTV, sithi abantu abaningi baseNingizmu Afrika bamagange ukuthi banikezwe isiteshi esisakaza ucansi umshawushile.
Esitatimendeni esikhishwe yisikhulu sesiteshi esibambile u-Eddie Mbalo uthe: "Sikholwa wukuthi abantu bakuleil bakhule ngokwanele ukuthi bangakwazi ukulawula ukubukwa komabonakude babo."
"Sikholwa wukuthi abantu bayakwazi ukuzikhethela ukuthi bafuna ukubukani emakhaya abo. Abantu abaningi bakhombise ukukwamukela ukufakwa kweziteshi ezizosakaza ucansi kuphela."
ITopTV ibhekene neshobolo lokushoda ngezimali, ukufakwa kwayo iziteshi zocansi kungenye yezindlela zokuzama ukungenisa imali.
Isiteshi sihlela ukusakaza iPlayboy TV, Desire TV nePrivate Spice, okuyizinhlelo ezivumeleke ukuthi zibukwe ngabantu abevile eminyakeni engu-18 ubudala.
"Zonke lezi zinhlelo zizokwazi ukukhiyeka ngokufaka ama-pin angavuleki kalula," kusho isicelo sesiteshi esihanjiswe enhlanganweni yezokusakaza.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Channel24


text:
Ibhantshi ligcwale umoya kuMayongo
2012-11-30 10:32
Durban - AmaZulu adabule inkontileka yomdlali wasemuva uMxolisi Mayongo kulandela ukuthi ephambane nemigomo yayo inkontileka, ngokombiko weqembu, kubika iKickOff.com.
"Inkontileka kaMxolisi Mayongo naMaZulu isiphelile ngemuva kokuqondiswa izigwegwe emahhovisi eqembu aseDurban North ngoLwesine, nalapho etholakale khona enecala lokuphambana nemigomo abekelwe yona njengomdlali," kusho isitatimende seqembu.
Lowo onguSihlalo wekomidi lokuqondiswa kwezigwegwe uLunga Sokhela, ukuqinisekisile lokhu.
"Ngeke sikwazi ukungena sigxile kule ndaba yokuxoshwa kukaMayongo," kusho uSokhela.
UMayongo wajoyina aMaZulu ngesizini ka-2010/11 esuka kuDurban Warriors.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuboshelwe koweNtandokazi oseJozini DamComment on this story
NOKUBONGWA PHENYANE
BAZOZITIKA ngezinkulumo ezakhayo, umculo, ukudla nezipho eziyizindathane abesifazane abazohambela umcimbi omkhulukazi ohlelwa Isolezwe Intandokazi Women’s Club.
Lo mcimbi okuzobe kuboshelwe kuwo abesifazane abanamagalelo ehlukene empilweni, uzobe usehhotela eligudle iJozini Dam eheha abaningi ngenxa yobukhulu bayo nobuhle bokukakwa yizintaba, iTiger Lodge, eJozini ngoJuni 9.
Kulo mcimbi wabantu besifazane kuphela kusukwe kukhulunywa ngezinto eziningi ezithinta imbokodo njengoba izikhulumi ezisuka eminyangweni yombuso nasezikhungweni ezahlukene zisuke zethula izinkulumo.
Lo mcimbi ohambisana nokugubha kwaleli phephandaba iminyaka elishumi laba khona, uzodonsa amehlo abaningi njengoba ungowesibili ukwenzeka kulo nyaka.
Inhloko yoMnyango wezoBulungiswa KwaZulu-Natal, uNkk Bridgette Shabangu uzobe ekhona kulo mcimbi ukuzocobelela abesifazane ukuthi bangawalwela kanjani amalungelo abo.
UNkk Shabangu usuke ecobelela abesifazane ukuthi bangabhekana kanjani nokuhlukunyezwa ebayalela nezinto abangazisebenzisa ukulwa nalokhu, baphinde baziswe ngezemithetho nokuthi bangabhekana kanjani nezingqinamba emindenini yabo.
Ukuzithanda kumuntu wesifazane yiyo into ehamba phambili, kungalesi sizathu-ke uVuyi Gama oyinxusa lakwa-Inecto naye ezoba yingxenye yalo mcimbi.
UVuyi abantu besifazane uhlala ebakhuthaza ngokuthi ukuze bahlale bebukeka kahle kumele bazithande bona nokungaze kubaholele ekutheni bathole umendo.
Uhlelo kulo mcimbi luzobe luphethwe yintokazi esizakhele igama emkhakhe-ni wezamabhizinisi uNksz Zama Phakathi.
Intokazi yaKwaMashu engumculi uMelody uzobe ejabulisa ngomculo.
Ngokusho kukaNksz Precious Gumede weSolezwe, ngenxa yokuba kude kwendawo lo mbuthano ozoba kuyo, bathanda ukwazisa abantu besifazane abazowuhambela ukuthi benze amalungiselelo kusenesikhathi.
Uqhube wathi abafuna ukuba yingxenye yalo mbuthano, imali ezokhokhwa ingu- R150 umuntu ngamunye.
Uthe kule mali umuntu uzothola okuya ngasethunjini ne-goodie bag.
Unxuse labo abazolala ukuthi bangabashayela kwaSignature Life ku -031 312 6250, ukuze bathole izaphulelo.
Abafuna imininingwane ngalo mcimbi bangashayela uNksz Sandy Xola kuSolezwe ku- 031 308 2552 kusukela ngo-9 ekuseni kuya ku-3 ntambama.
Abaxhasi balo mcimbi singabala uMnyango weZobulungiswa KwaZulu Natal, Ithala, Inecto, Hallmark neSpekko Rice.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UZuma noButhelezi bakhuza ubudlovaComment on this story
CELANI SIKHAKHANE
UMENGAMELI Jacob Zuma noMengameli we-IFP, uDkt Mangosuthu Buthelezi, bakhuza umhlola wobudlova obuhlasele abantu baseNingizimu Afrika.
Bakhulume ngazwi linye bekhuza udlame emcimbini weSilo samabandla wokuthandazela ukuthula izolo.
Umcimbi ubuseNyokeni, kwaNongoma, uyingxenye yokukhipha iqunga esizweni.
Enkulumeni yakhe uZuma uthe ukuhlonipha impilo yomuntu sekuyinto ekude kakhulu ngoba sekuyinto elula ukusocongwa kwabantu.
“Sibhekene nesimo lapho uma ubona umuntu kumele ubaleke usabe, okuyinto ngisho izilwane ezingayenzi. Ngakho sikujabulele kakhulu okwenziwe yiSilo ngoba kungikhumbuza inkulumo kaMbhishobhi uDesmond Tutu yokuthi kumele kube nengqungquthela kazwelonke yokuthi kuxoxwe ngalesi simo okuhlanganisa nokudlwengulwa kwezalukazi nezingane,” kusho uZuma.
Uthe ngeke izwe lakhiwe ngosopolitiki bodwa nabezenkolo kumele bahlanganyele nabo.
Le nkulumo ilandelwe ngekaButhelezi naye okhale ngokuthi sekungumthandazo obalulekile osuyoba yisixazululo sakho konke.
Ngemuva kokuthi uButhelezi ekhale ngobugebengu nobudlova ubuye watshela uZuma ukuthi kumele kukhunjulwe ukuthi izingxoxo zokubuyisana ku-IFP ne-ANC azikaqedelwa.
Uthe kumele kube nokubuyisana phakathi kwe-IFP ne-ANC.
UButhelezi ukhulume kanje ekhala nangokuthi i-ANC yathula owayengumengameli wentsha yayo, uJulius Malema, emdelela embiza ngomkhiqizo ongemuhle kaKhongolose.
“Mina Msholozi angixoshwanga ku-ANC, nawe uyakwazi lokho futhi uyazi ukuthi mina ngihlale ngikhuza uma abantu bengakuhlo-niphi njengoba ngangenza nakuMbeki kodwa mina kwathuleka uMalema engeyisa nomndeni wami,” kusho uButhelezi.
Nakuba ebecacisa umlando omningana phakathi kwakhe ne-ANC nabaholi bayo kodwa ubelokhu ekugcizelele kuZuma ukuthi kumele kubuyiswane.
Uthe akafuni ukona umcimbi weSilo kodwa kumele kwaziwe ukuthi akusiwona owokuthi kubuyisane i-IFP ne-ANC ngakho kumele la maqembu aqedele okwasala ukuze kube nokuthula.
UButhelezi uphinde wavumelana noZuma ngokuthi kube nengqungquthela kazwelonke yokubhunga ngokuphela kobuntu emphakathini eyacelwa uTutu.
Uthe ujabule ukuthi uTutu nguye owaqhamuka nalo mbono. Isilo sona sivele sabatshela emehlweni ukuthi uma sebekhumelana umlotha bangalokothi bavuse amanxeba bese kubulalana abantu.
“Wena (Zanele) kaMagwaza-Msibi, Msholozi naweMntwana ngifuna nazi ukuthi ukukhuluma kwenu akumele kuxabanise abantu bami ngoba akusibona abenu kodwa ngabami, ngabanikwa wuNkulunkulu emini kwabha,” kusho Isilo.
Umkhuleko wayizolo ubuhanjelwe ngabezenkolo ezehlukene okubalwa amaKrestu, amaJuda, amaSulumane, amaHindu namaNazaretha.
Ngisho abefundisi basishayele ihlombe isinyathelo seSilo ngalo mcimbi ongowokuqala ngqa esifundazweni.
UNdunankulu wesifundazwe, uDkt Zweli Mkhize, uthe sebethembe uZuma noButhelezi ekutheni kuqedelwe izingxoxo zokuthula phakathi kwe-IFP ne-ANC.
Namhlanje kuzobe kuqala umkhosi woSelwa oyophothulwa ngeSonto khona eNyokeni kanti uMengameli yena namhlanje uzobe enoKhisimusi wogogo bese kusasa aphinde abuyele eNyokeni kulo mkhosi woSelwa bese ngeSonto eba nokhisimusi wezingane eNkandla.
Okugqamile wukuthi aboMdabu baseNdiya yibo abebebaningi emthandazweni kodwa abantu abamnyama bebeyidlanzana. Ngaphandle kwalokho bekukhona izikhulu zikahulumeni ezingamalungu ePhalamende eKapa nakwezinye izifundazwe nosomabhizinisi namakhosi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kusathungathwa abasindile eGhana
2012-11-08 07:35
Accra - Kushone abantu abane kwathi inqwaba yambozeleka ngaphansi kukadoti ngesikhathi kuwa ibhilidi elinezitezi ezine, nelinesitolo, enhlokodolobha yaseGhana, i-Accra.
UMengameli John Mahama, nosemjahweni wokhetho ngoDisemba, kudingeke ukuthi anqamule umkhankaso wakhe ukuhambela le ndawo yenhlekelele wathembisa ngokuthi abathintekayo ngalokhu bazoyikhotha imbenge yomile.
Abatakuli bakwazile ukuhlenga abantu abangu-42 kanjalo nezidumbu ezine, kusho ozibonele ngamehlo.
UMahama uthe kumele kuphenywe ngalesi sigameko.
- Landela
IzindabaNews24 kuTwitter
- Reuters


text:
Kudale izinkinga ukwebiwa kwamakhebula e-E Cape
2013-01-04 11:02
Johannesburg - Ukwebiwa kwamakhebula kagesi sekuphazamise ukuhanjiswa kosizo oluphuthumayo eQueenstown, kusho uMnyango wezeMpilo e-Eastern Cape.
"Samukele izikhalazo eziningi ezivela kubantu bethi izingcingo zabo azamukelwa uma befuna usizo oluphuthumayo. Sicela ukusho ukuthi lokho kudalwe ngabantu abeba amakhebula,” kkusho okhulumela uMnyango uSizwe Kupelo.
NgoLwesine ebusuku kwebiwe amakhebula akwaTelkom eQueenstown, ngenyanga kaDisemba alinganiswelwa ku-600m amakhebula ebiwa.
"Lokhu kudala ukuthi uma abantu beshaya ucingo, lukhale kodwa lungaphendulwa.”
UKupelo uthi amakhebula lana asebenza uma abantu beshayela izinomboolo ezingu-10177 no-082112.
Abantu bayayalwa ukuthi okwamanje basebenzise inombolo engu-083 378 0631.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IKhabhinethi likhala ngokuhlukunyezwa kwesifazane
2013-02-15 14:01
Cape Town - IKhabhinethi selizwakalise ukukhathazeka lagxeka izehlakalo zokuhlukunyezwa lwabesifazane nezingane.
"IKhabhinethi linokukhathazeka ngezehlakalo zakamuva zokuhlukunyezwa kwabesifazane nezingane. Siyakugxeka kakhulu lokhu kuhlukumeza," kusho isitatimende ngemuva komhlangano wangoLwesithathu ebusuku.
UMengameli wezwe uJacob Zuma uvule iPhalamende ngoLwesine, wakhuluma ngesehlakalo esimise iNingizimu Afrika ngezinyawo, isehlakalo sokudlwengulwa kuka-Anene
Booysen,17, waseBredasdorp.
UBooysen wadlwengulwa yiqulu lamadoda, waphulwa izandla nezinyawo, wanqunywa uqhoqhoqho wase edatshulwa isusu kwafakwa phakathi ibhodlela elifile.
"Ukulinyazwa ngale ndlela komuntu wesifazane ongakwazi nokuziphendulela, akwamukelekile neze ezweni lwethu."
UZuma uthi usekhulume nezinhlaka zomthetho, wathi kumele amacala alolu hlobo, abhekisiswe ngendlela enobunyoninco.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuphekwa i-NUM ngelaseMarikana
2013-02-07 14:06
Rustenburg - Inyunyana yabasebenzi basezimayini iNational Union of Mineworkers ikuphikile ukuthi yayidelela abavukuzi basemayini iLonmin eMarikana, ngesikhathi betelekile ngonyaka owedlule.
Lobu kube ngubufakazi bukaMengameli wenyunyana uSenzeni Zokwana, abethule ngaphambi kwekhomishana kaFarlam, eqhuba uphenyo ngalokho okwenzeka emayini ngesikhathi kuteleke abasebenzi.
Ummeli wabavukuzi abalimala nababoshwa uDali Mpofu, ubuze uZokwana ukuthi kwakungasibo yini ubudedengu ukuthi inyunyana ithi ingaphikisani nesiteleka kodwa yelekelele abasebenzi ukuthi baye emsebenzi ngesikahthi kuqhubeka isiteleka.
"Ngingasho ngithi igatsha le-NUM laliyazi inqubo, lasiza laba ababefuna ukuqhubeka nokusebenza."
UZokwana uthi abasebenzi babenomyalelo ofanayo ongukuthi uma bengasebenzanga bazoxoshwa, uthe i-NUM yayisiza laba abafuna ukusebenza.
UMpofu uqophisane noZokwana ethi lokho kwakunganqinda isiteleka amandla.
Amaphoyisa adubula abulala abavukuzi abangu-34, ngesikhathi beqhinqe egqumeni elingasemayini eMarikana, betelekele ukwenyuselwa amaholo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
From Community Memory
Umembeso wenziwa insizwa esuke isiganiwe lapho isuke ihambisa izipho ekhweni layo. Izipho lezi zisuke zibhekiswe kubazali bentombi kanye nasemndenini wayo. Umkhwenyana ubhala incwadi ayithumele ekhweni ukubazisa ngosuku azofika ngalo ukuzoletha lezozipho.
Ngosuku lomembeso abakubo kwentombi bahlaba izimbuzi ezibizwa ngokuthi amakhambi lezizimbuzi kuhlatshiswa ngazo abakubo kamkhwenyana basuke bamukelwa umndeni wakubo kamakoti.
Abakubo kamkhwenyana bambesa umakoti wabo bamuphe nezipho ezinhle kanye nomakotshana wakhe. Baphinde bambathise umama nezihlobo zikamakoti ngezingubo zokulala, amaphinifa, amaduku, izitsha, amabhodwe nezinto zetiye. Ubaba kamakoti yena umbathiswa ngejazi, isigqoko, isambulela kanye nemvubu.
Ukukhehla
Ngosuku lomembeso umkhongi uyamukhehla umakoti. Ukukhehla yilapho umkhongi usuke enikeza umakoti izipho emgcoba nensoyi ngoba usuke esezoshada. Lokhu kuyisiko nje kunoma imuphi umkhongi uma ekhonga.
English Summary
Umembeso is a Zulu traditional ceremony that forms part of ilobola negotiations where the groom give gifts to bride's parents and family before the wedding. The groom have to write a letter to the bride's family to give the date of when he would like to come and give gifts. The gifts are blankets, dresses and scarfs for women, shirts and hand towels for men, pots and tea sets. As part of the custom the bride's family slaughters a goat for the grooms family to welcome them.


text:
Kunzima koneHIV olaxazwe wumndeniComment on this story
SIMPHIWE NDWANDWE
OWESIFAZANE waseHammarsdale ophila negciwane langculazi udonsa kanzima kulandela ukulaxazwa wumndeni wakhe ngoba sekuvele ukuthi uphila naleli gciwane.
UNksz Mathembi Sithole (25) useze wakhubazeka ngenxa yokugula okumxinile kwesifo sohlangothi njengoba manje esebhekene nokuhambe ehlala ngenxa yokulaxazwa ngabantu bakubo.
UNksz Sithole useze waqoqwa “nguMsamariya Olungileyo”, uNkk Thoko Gladys Kubheka (43), owamthatha wahlala naye kwakhe ngemuva kokumthola entuntanendishi endaweni, esehlukunyezwa yisoka ayekipite nalo.
Ngesikhathi Isolezwe lihambele kulo muzi izolo, lithole uNksz Sithole ehleli embethe ingubo kubonakala ukuthi uyafa ngamakhaza futhi nokugula kumxinile njengoba ubebuye akhwehlele agoqane aze azesule ngeduku ebusweni.
UNkk Kubheka uthe usewumthwalo wakhe nje manje ngoba wathi uma ebikela abomndeni wakhe okungu-anti wakhe nomalume bavele bamchitha bathi akabuyele esokeni lakhe abekipite nalo yonke le minyaka.
Owayeyisoka lakhe akucaci ukuthi uhlala kuphi kodwa ulinganiselwa eminyakeni engu-56.
UNkk Kubheka utshele Isolezwe ukuthi uShezi ubeke afike baxoxe naye aze amxoxele nokuthi bathandana noNksz Sithole esemncane esahamba isikole abantu bemthuka kodwa uthando lwabo lwaqina kakhulu.
Uthe akakaze akhiphe ngisho indibilishi yelobolo kodwa ugcine esekipite nayo intombazane egulayo manje.
Okunzima wukuthi uNksz Sithole akasakwazi nokukhuluma kodwa uyezwa ezindlebeni ngoba uma ebuzwa unqekuzisa ikhanda uma kufanele avume abuye alinikine uma ephika, kuphele kanjalo.
UNkk Kubheka uthe akasenandaba noma umndeni wakhe ungasamfuni kodwa sewakhuluma namakhansela wathola onke amaphepha amgunyaza ukuthi anakekele le ntombazane futhi ngisho imali yokukhubazeka isiyayihola ngenxa yakhe.
Uthe angakujabulela ukuthi umndeni okungenani ukhombise ukuyamukela intombazane ngoba ukholwa wukuthi ingalulama ngisho ekuguleni ngoba lokhu kulahlwa kwayo kuyihlule elisenhliziyweni kuyo.
Umndeni kaNksz Sithole wagcinwa uhlala eHammarsdale.
Ngesikhathi kuthintwa udadewabo omdala, uNkk Benzani “Smah” Ncibilika, uthe yena ayikho into angayenza ngoba uganile kanti ukuthatha udadewabo egula ayohlala naye emzini kungambangela utalatiya.
Uthe emndenini bayinhlakanhlaka.
Uthe umuntu owayehlala noNksz Sithole okungudadewabo kanina usathukuthele ngento ayenza ekipita “nekhehla esemncane” kodwa wathi basazoxoxisana ukuze babuyisane udadewabo abuyele ekhaya.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ngimkhonzile uZuma - Shaik
2012-10-25 12:01
Johannesburg - Loyo owabe engumeluleki wezimali kaMengameli uJacob Zuma, uSchabir Shaik, utshele abezindaba ze-Eyewitness News wathi namanje usamuhlonipha kakhulu umengameli.
UShaik walahlwa ngamacala enkohlakalo ngonyaka ka-2005 wagwetshwa, wase ededelwa ejele ngonyaka ka-2009, ngemuva kokuthola ushwele wokugula.
INkantolo eNkulu eThekwini yathola ukuthi ubudlelwano bukaZuma noShaik, babe bunomkhuba phakathi.
"Ngicabanga ukuthi uZuma uyindoda ehloniphayo, ngimkhonzile ngempela," kusho uShaik.
UShaik utshele abezindaba wathi uchitha isikhathi sakhe ngokufunda nokusebenza engadini, uthi uyathemba ukuthi ngelinye ilanga uyovunyelwa ukuthi abuyele emabhizinisini.
Lona udonsa isigwebo sakhe seminyaka engu-15 ehleli ekhaya.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Yayingichaza iNkosi uShaka - Ntshongwana
2012-11-27 14:02
Durban - Lowo osolwa ngokuba ngumalugaju uJoseph Ntshongwana uthi wayeyithanda iNkosi uShaka ngenxa yokuthi wake wabulala owesifazane ozithwele ngoba efuna ukubona usana olungakazalwa, kubika iThe Mercury.
UWarrant Officer Lucky Mathe wethule ubufakazi bakhe ngoMsombuluko, echaza phakathi kwezinye izinto, ingxoxo aba nayo noNtshongwana, ngenxa yokuthi ezinye zezisulu zakhe zazishumpulwe amakhanda.
Uthi wayegibelise uNtshongwana emotweni yakhe ngaleso sikhathi.
UNtshongwana, nowayedlalela iBlue Bulls, ungaphambi kweJaji elibambile u-Irfaan Khalil eNkantolo eNkulu yaseThekwini.
Ubhekene namacala amane okubulala namabili okuzama ukubulala nokwenzeka phakathi kukaMashi 20 kuya kuMashi 23 ngonyaka odlule.
Waphinde wabekwa icala lokuthumba nokudlwengula owesifazane ngoNovemba.
UMathe uthi waqala ukwethuka ngesikhathi uNtshongwana ethi emakhosini onke akwaZulu uyazifela ngoShaka ngoba wayenesibindi futhi wabulala owesifazane osidizi efuna ukubona usana olungakazalwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuboshwe iphoyisa eN West
2012-12-11 14:31
Johannesburg - Kuboshwe iphoyisa ngezinsolo zokufuna ukugwazelwa, kusho amaphoyisa aseNorth West ngoLwesibili.
"Kusolakala ukuthi wafuna u-R1000 ukuze ahoxise icala aphinde adedele umsolwa esitokisini,” kusho okhulumela amaphoyisa uLieutenant Colonel Lesego Metsi.
Leli phoyisa elineminyaka engu-33 ubudala liboshwe ngoMsombuluko, eMmabatho.
UMetsi uthe iphoyisa lizwe umnikazi wendawo yokucima ukoma etshela elinye iphoyisa ukuthi ufuna ukuhoxisa icala elibhekene nomsolwa ovele usezikhindini.
"Iphoyisa libe selenza okufanele lathi lona wesifazane akaye eNkantolo yeMantshi eMmabatho ayokhuluma nayo, njengoba kuyinqubo elandelwayo uma umuntu ehoxisa icala ngokusemthethweni.”
Iphoyisa libe selitshela lona wesifazane ukuthi yena angalihoxisa icala uma emkhokhela u-R1000. Imali yakhokhwa kabili ngo-R500, kodwa iphoyisa lahluleka ukwenza njengesethembiso salo.
Owesifazane wabe esefaka icala. Kulindeleke ukuba livele eNkantolo yeMantshi eMmabatho ngecala lenkohlakalo maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
ngokuba bonke bonile, basilalelwe inkazimulo kaNkulunkulu; KwabaseRoma 3:23
Ngokuba inkokhelo yesono ingukufa, kepha isipho somusa sikaNkulunkulu singukuphila okuphakade kuKristu
Jesu iNkosi yethu. KwabaseRoma 6:23
Ngokuba ngomusa nisindisiwe ngokukholwa; nalokhu akuveli kini, kuyisipho sikaNkulunkulu; akuveli
ngemisebenzi, ukuze kungabikho ozibongayo. Kwabase-Efesu 2:8-9
"Kepha umthelisi emi kude wayengafuni nakuphakamisela amehlo akhe ngasezulwini, kodwa washaya
isifuba sakhe, ethi: 'Nkulunkulu, ngihawukele mina soni.' NgokukaLuka 18:13
"Ngokuba uNkulunkulu walithanda izwe kangaka, waze wanikela ngeNdondana yakhe ezelwe yodwa ukuba
yilowo nalowo okholwa yiyo angabhubhi, kodwa abe nokuphila okuphakade. Ngokuba uNkulunkulu
kayithumelanga iNdondana ezweni ukuba yahlulele izwe, kodwa ukuba izwe lisindiswe ngayo.
NgokukaJohane 3:16-17
Anifikelwanga ukulingwa okungenjengokwabantu; kepha uNkulunkulu uthembekile, ongayikuvuma ukuba
nilingwe ngokungaphezu kwamandla enu, kepha oyakuthi kanye nokulingwa anenzele indlela yokuphepha,
nize nibe namandla okukuthwala. 1 KwabaseKorinte 10:13
Ngiyakholwa ukuthi nakufa, nakuphila, nazingelosi, nababusi, nakho okukhona, nakho okuzayo, namandla,
nakuphakama, nakujula, nanto enye edaliweyo akuyikuba namandla okusahlukanisa nothando lukaNkulunkulu
olukuKristu Jesu iNkosi yethu. KwabaseRoma 8:38-39
Ngokuba isiphetho somthetho nguKristu, kube ngukulunga kubo bonke abakholwayo. KwabaseRoma 10:4
ngokuba uthi: "Ngesikhathi esihle ngikuzwile, nangosuku lwensindiso ngakuhlangulisa;" bheka, manje
kuyisikhathi esihle kakhulu; bheka, manje kulusuku lwensindiso;- 2 KwabaseKorinte 6:2
Sebekuzwa bahlabeka enhliziyweni, bathi kuPetru nakwabanye abaphostoli: "Madoda, bazalwane, siyakwenze
njani na?" UPetru wayesethi: "Phendukani, yilowo nalowo abhapathizwe egameni likaJesu Kristu kukho
ukuthethelelwa kwezono zenu; khona niyakwamukeliswa isiphiwo sikaMoya oNgcwele. Izenzo 2:37-38
nembathe umuntu omusha owadalwa ngokukaNkulunkulu ekulungeni nasebungcweleni beqiniso.
Kwabase-Efesu 4:24
KwabaseRoma
ngokuba bonke bonile, basilalelwe inkazimulo kaNkulunkulu; KwabaseRoma 3:23
njengokuba kulotshiwe ukuthi: "Akakho olungileyo, akakho noyedwa; KwabaseRoma 3:10
Ngokuba inkokhelo yesono ingukufa, kepha isipho somusa sikaNkulunkulu singukuphila okuphakade kuKristu
Jesu iNkosi yethu. KwabaseRoma 6:23
Ngakho-ke njengalokho isono sangena ezweni ngamuntu munye, nangesono kwangena ukufa, ngokunjalo ukufa
kwafikela abantu bonke, lokhu bonke bonile; KwabaseRoma 5:12
Ngokuba sisebuthakathaka, uKristu wafela abangamesabi uNkulunkulu ngesikhathi esifaneleyo; KwabaseRoma 5:6
kepha uNkulunkulu uyabonakalisa ukusithanda kwakhe ngalokhu ukuthi, siseyizoni, uKristu wasifela.
KwabaseRoma 5:8
eyabonakaliswa ngamandla ukuthi iyiNdodana kaNkulunkulu ngokoMoya wobungcwele ngokuvuka kwabafileyo,
uJesu Kristu iNkosi yethu KwabaseRoma 1:4
sazi ukuthi uKristu esevusiwe kwabafileyo akasafi, ukufa akusabusi phezu kwakhe. KwabaseRoma 6:9
Ngokuba uma uvuma ngomlomo wakho ukuthi uJesu uyiNkosi, ukholwa enhliziyweni yakho ukuthi uNkulunkulu
wamvusa kwabafileyo, uyakusindiswa; KwabaseRoma 10:9
ngokuba "bonke abayakukhuleka egameni leNkosi bayakusindiswa." KwabaseRoma 10:13
Ngiyakholwa ukuthi nakufa, nakuphila, nazingelosi, nababusi, nakho okukhona, nakho okuzayo, namandla,
nakuphakama, nakujula, nanto enye edaliweyo akuyikuba namandla okusahlukanisa nothando lukaNkulunkulu
olukuKristu Jesu iNkosi yethu. KwabaseRoma 8:38-39
Baba wethu osezulwini
Baba wethu osezulwini, malingcweliswe igama lakho; mawufike umbuso wakho; mayenziwe intando yakho
emhlabeni njengasezulwini; usiphe namuhla isinkwa sethu semihla ngemihla; usithethelele amacala ethu,
njengalokhu nathi sibathethelela abanecala kithi; ungasingenisi ekulingweni, kodwa usikhulule kokubi;
ngokuba umbuso ungowakho, namandla, nenkazimulo, kuze kube phakade. Amen. NgokukaMathewu 6:9-13
Ihubo 23
UJehova ungumalusi wami, angiyikuswela. Uyangilalisa emadlelweni aluhlaza; uyangiyisa ngasemanzini
okuphumula. Ubuyisa umphefumulo wami; uyangihola ezindleleni zokulunga ngenxa yegama lakhe. Noma ngihamba
esigodini sethunzi lokufa, angesabi okubi, ngokuba wena unami, intonga yakho nodondolo lwakho ziyangiduduza.
Ulungisa itafula phambi kwami ebusweni bezitha zami; ugcoba ikhanda lami ngamafutha; indebe yami iyachichima.
Impela okuhle nomusa kuyakungilandela imihla yonke yokuphila kwami; ngiyakuhlala endlini kaJehova kuze kube
phakade.
Ukuzalwa kukaJesu nokusokwa kwakhe
Kwathi ngalezo zinsuku kwaphuma isimemezelo kuKesari Awugustu sokuba kubalwe izwe lonke.
Lokhu kubalwa kokuqala kwenziwa uKhureniyu engumbusi waseSiriya.
Bonke baya kubalwa, yilowo nalowo emzini wakubo.
Naye uJosefa wakhuphuka ehpuma eGalile emzini waseNazaretha, waya eJudiya emzini kaDavide othiwa iBetlehema, ngokuba
wayengowendlu nozalo lukaDavide,
ukuyobalwa kanye noMariya owayemmiselwe ukuba abe ngumkakhe, ekhulelwe.
Kwathi-ke beselapho, zaphelela izinsuku zokuba abelethe.
Wazibula ngendodana, wayembesa, wayilalisa emkhombeni, ngokuba bantula indawo endlini yezihambi.
Kwakukhona abelusi kulelo zwe ababehlezi endle, belinda umhlambi wabo ebusuku.
Ingelosi yeNkosi yema phambi kwabo, inkazimulo yeNkosi yabakhanyisa nxazonke; besaba ngokwesaba okukhulu.
Ingelosi yathi kubo: "Ningesabi; ngokuba bhekani, nginibikela izindaba ezinhle zokuthokoza okukhulu okuzakuba kubantu
bonke,
ukuthi nizalelwe namuhla uMsindisi onguKristu iNkosi emzini kaDavide.
Nalokhu kuyisiboniso kini: niyakufumana umntwana embesiwe, elele emkhombeni."
Masinyane kwaba khona kanye nengelosi uquqaba lwebandla lasezulwini, lumdumisa uNkulunkulu, luthi:
"Udumo kuNkulunkulu kweliphezulu, nokuthula emhlabeni kubantu abathokozelwa nguye."
Kwathi ukuba zimuke kubo izingelosi ziya ezulwini, abelusi bakhuluma bodwa, bathi: "Asihambe manje, size sifike
eBetlehema, sibone leyo nto eyenzekileyo iNkosi esazisile yona."
Bephuthuma bafika, bafumanisa oMariya noJosefa, nomntwana olele emkhombeni.
Sebebonile balanda ngalelo zwi ababetshelwe lona ngalowo mntwana.
Bonke abezwayo bamangala ngokukhulunywe kubo ngabelusi.
Kepha uMariya wagcina onke lawo mazwi ezindla ngawo enhliziyweni yakhe.
Babuya-ke abelusi bemdumisa, bembonga uNkulunkulu ngakho konke abakuzwileyo nabakubonileyo, njengalokho
kwakukhulunyiwe kubo. ngokukaLuka 2:1-20
Copyright © Bible Society of South Africa 1997
Busuku obuhle
Ugenesise 1-3


text:
Kulimale umsebenzi efemini
2012-07-24 08:05
Johannesburg - Kumbulwa kwembeswa kowesilisa osebenza efemini olimale kabi ngesikhathi kuqubuka umlilo efemini eGermiston ngoLwesibili ekuseni, kusho abezimo eziphuthumayo eGauteng.
Kukholakala ukuthi lokhu kuqhuma kudalwe "yinto noma uketshezi oluthile obubekwe emlilweni," kusho okhulumela iNetcare911 uJeffrey
Wicks.
Abosizo lokuqala bathole lo wesilisa eshe kabi ebusweni, esifubeni nasezingalweni.
Ube esephuthunyiswa esibhedlela iNetcare Union.
UMnyango wezabaSebenzi uzophenya ngale ngozi.
- Landela
IzindabaNews24 kuTwitter
- SAPA


text:
Kuboshwe ababhikishi eN West
2012-10-24 16:16
Johannesburg - Abantu abayishumi nane baboshiwe ngoLwesithathu ngesikhathi beqhuba umbhikisho ngaphandle kwamahhovisi kaMasipala waseLichtenburg, kusho amaphoyisa aseNorth West.
Ababhikishi bebefuna ukuqashwa ngokuphelele, kusho okhulumela amaphoyisa uCaptain Aafje Botma.
Bonke abasolwa bazovela ngaphambi kweNkantolo yeMantshi eLichtenburg ngoLwesine, babhekene namacala okudala udlame emphakathini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Bacikwe yisinqumo ‘kwelomdlwenguli’Comment on this story
BONISWA MOHALE
UBUTHUKUTHELE uveva umphakathi wakwa-F, eMlazi, ngesikhathi utshelwa ukuthi inkantolo yeMantshi yaseChatsworth imdedele ngebheyili yamahhala owesilisa obebhekene necala lokuzama ukudlwengula nelokushaya ngenhloso yokulimaza.
Izolo amalungu ekomidi lomphakathi abebhikisha ngaphandle kwenkantolo enengwa yilesinqumo.
Umphakathi ubuhamba nomphenyi wecala naye obelindele ukuthi umsolwa uzovela namhlanje enkantolo kodwa kwathi uma sekumele avele kwathiwa udedelwe.
Esitatimendeni esithunyelwe wuphiko lwezokuxhumana emaphoyiseni aKwaZulu-Natal, kuthiwa umsolwa unikezwe ibheyili yamahhala wase ededelwa enkantolo kanti ngeminye imininingwane kunxuswa izintatheli ukuba zithintane nophiko lwezokushushiswa komphakathi.
UNksz Natasha Ramkisson wezokushushiswa komphakathi uthe uzokwazi ukuluphenya kahle lolu daba namhlanje.
UMnuz Bhekisisa Mbhele owalamulela ummangali ngesikhathi umsolwa ezama ukumdlwengula uthe kuyaxaka ukuthi umthetho waseNingizimu Afrika usebenza kanjani.
“Umuntu sambamba oqotsheni ukuze angadluleli kwabanye manje sitshelwa ukuthi udedelwe mahhala. Asazi ukuthi kungani bengamtshelanga ummangali nomphenyi wecala,” kusho uMbhele.
Uthe umsolwa wayebambe ummangalelwa emkhombe ngommese emfake ehlathini, kwathi uma sekufika yena wazama ukumgwaza yingakho ebesebhekene necala lokushaya ngenhloso yokulimaza.
Ummangali uthe uzizwa engasaphephile ngoba umsolwa ungaphandle.
“Wangibamba ngisendleleni ngiya emsebenzini ngoba nginqamula ehlathini. Ngisebenza eChatsworth ngakho uma ngisuka kwa-G ngihamba ngezinyawo. Sengiyasaba manje ngoba angazi noma uzoqhubeka lapho ayegcine khona yini,” kusho ummangali.
Akuqali ukuthi kudedelwe umuntu obhekene necala lokudlwengula kwazise kuleli sonto kudedelwe i ndoda ebisolwa ngokudlwengula intombazane ekhubazekile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuyabheda emaphoyiseni aseKhayelitsha
2012-11-12 14:02
Cape Town - Umbiko okhishwe ngamaphoyisa aseKhayelitsha, eKapa, uthi lo mbutho usufana nofile njengoba kunezinga eliphezulu lokungaziphathi kahle kwabasebenzi, ukuphutha emsebenzini kanye nokungaphenywa ngendlela kwamacala abantu.
Umbiko uthi esikhathini esiyizinyanga ezingu-14, bangu-78 abantu asebebulewe, lesi sibalo siphindeke kane kuleso esikade sihlawumbiselwa.
Bangu-656 abasebenzi eziteshini ezintathu ezikhona, esikhathini esingunyaka, zingu-701 izikhathi, abasebenzi abathize bebizelwa ngaphamnbi kwekomidi lokuqondisa izigwegwe, laba basebenzi bahlanganisa namaphoyisa asezikhundleni.
Umbiko uqhubeke waveza ukuthi kukhona ababoshwa baphinde badedelwe bengakaze bathweswe amacala, kunjalo izitatimende zofakazi kanye nabamangali azibhalwa phansi.
Konke lokhu kuvezwe yithimba elaqokwa nguKhomishana wamaPhoyisa kuzwelonke uRiya Phiyega, owacela ukuthi kuphenywe amaphoyisa aseKhayelitsha, kulandela imibiko ethi kukhona ukungaboni ngasolinye phakathi kwawo nomphakathi.
NoNdunankulu waseWestern Cape uHelen Zille naye ubefuna kube nalolu phenyo, nolugcine ngokumiswa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ushutha ekhuluma ngempilo yakhe uTinaComment on this story
SIHLE MKHIZE
UMATASATASA umculi ophinde abe ngumlingisi kuleli okuyimanje ushutha iDocumentary ngempilo yakhe kusukela ebuncaneni bakhe kuze kube yimanje ezobizwa ngeThe Diary Of Tina Mkwaiwa.
UTina “Diva” Mkwaiwa osanda kuthola ithuba lokushaya ibuya kwiRythm City kwi-etv uthe kuvame ukuthi kukhunjulwe imisebenzi yabantu sebekobandayo kodwa yena uthe kumele kushintshe lokho.
Njengamanje uthe sebeshuthe iziqephu ezingu-5 kanti kubhekwe ukuthi zibe ngu-26 uma sezizonke. UJulayi yinyanga okulindelwe ukuthi kuphothulwe ngayo lo msebenzi.
“Lokhu ngikwenza ngenhloso yokugqugquzela ngiphinde ngifundise ngobunzima bempilo nakho konke osekungivelele kusukela ebuncaneni bami. Iyangikhathaza indaba yokuthi kuqala manje ukuthi kubonakale amagalelo amaciko okubalwa uLebo Mathosa noBrenda Fassie ngoba sebeshonile. Phakathi kwezinto ezizobe zifundisa kule documentary kubalwa nendaba yokonga imali njengoba sekuyinsakavukela umchilo wesidwaba ukushona kwabaculi bengenalutho,” usho kanje.
Izindawo azoshuthela kuzona kubalwa eMalinda, e-Eastern Cape, kudlulelwe eBergville, KwaZulu-Natal, nokuyilapho uyise edabuka khona nezinye izindawo.
Izoveza nasesikoleni lapho ayefunda khona kumabanga aphezulu kudlulelwe naseTshwane University of Technology (TUT) lapho ayenza khona izifundo zobuciko kanti nokuzama kwakhe ukungena emculweni kuzovezwa kule documentary.
Esikoleni kuzovela nokuthi ubecula aphinde adanse nokuyizinkomba zokuthi akwenza manje kuyinto vele esegazini lakhe njengoba ekuwo umkhakha wezokungcebeleka.
UProsper Mkwaiwa oyimenenja yalo mculi osanda kukhipha i-albhamu esihloko sithi The Diva Is On Top aphinde angamele inkampani ebizwa ngeProtina Entertainment ngokuhlanganyela noTina uthe akukho abakushiya ngaphandle. Ubale nokuthi kushuthwa neziqephu zalapho esuke enandisa khona uDiva.
“Kuma documentary amaningi labo okusuke kubhalwe ngabo abalitholi ithuba lokusho ukuthi kuyiqiniso noma cha lokho abasuke bekuqopha. Kulokhu uTina uzobe ehlangene nabadidiyeli nokuzo-kwenza ukuthi kungabi bikho ukuphazama,” kusho uProsper.
Uphethe ngokuthi babheke ukuthi le documentary uma sebeyiphothulile ikhonjiswe kwaSABC noma kuMzansi Magic.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Sebeqala ukunyakaza abe-M23
2012-11-28 14:03
Goma - Abahlali basedolobheni iGoma bathi amavukelambuso eqembu i-M23, aseqalile ukulayisha amaloli ngenhloso yokuphuma kuleli dolobha, elingumongo wezwe iDemocratic Republic of Congo, kusho isikhulu kuhulumeni.
Abahlali bathi maningi amaloli abonakale elayisha impahla, kusho lesi sikhulu esingathandanga ukudalulwa igama.
"Ngokusho kwabo, bayahamba baya eRutshuru naseRumangabo," okungamadolobha asenhla neGoma, avele aphethwe yizidlamlilo.
Lezi zigayigayi ze-M23 zangenisa eGoma kusukela ngoNovemba 20, ngoLwesibili zimemezele ukuthi zizohamba kule ndawo zingakapheli izinsuku ezintathu.
Bazoqhela ngamakhilomitha angu-20, kusho isivumelwano esisayinwe phansi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
Kudlule ubaba kaSerero emhlabeni
2012-05-29 10:06
Johannesburg - Isihlabani somdlali weBafana Bafana uThulani Serero kudingeke ukuthi adedelwe ekhempini yeqembu emuva kokuthola ukuthi sekudlule ubaba wakhe emhlabeni ngeSonto ebusuku, kubika iKickOff.com.
Kodwa lo mdlali ogijima ku-Ajax Amsterdam ukhululekile ukubuyela ekhempini noma yinini uma esezizwa ekulungele ukumela isizwe.
IBafana isekhempini eRustenburg izilungiselela imidlalo yokuhlungelwa imidlalo yeNdebe yoMhlaba ka-2014.
Izobhekana ne-Ethiopia eRoyal Bafokeng Stadium ngoJuni 3 neBotswana eGaborone ngoJuni 9.
“Sizwelana kakhulu noSerero kulesi sikhathi esinzima, sithi nje akaqine idolo,” kusho umqeqeshi weBafana uPitso
Mosimane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uzotalajwa owaya ocansini engashadile
2013-02-27 12:01
Male - Inkantolo yaseMaldives igwebe oneminyaka engu-15 ubudala owadlwengulwa, imivimbo engu-100 kanye nezinyanga eziyisishiyagalombili egcinwe endlini kulandela ukutholakala ukuthi wazibandakanya ocansini engashadile, kusho isikhulu ngoLwesitthathu.
Ngesikhathi kuqhubeka uphenyo ngezinsolo zokuthi kudlwengulwe intombazane ngubaba ongayizali, abaseshi bathola ubufakazi bokuthi yayilala nenye indoda.
"Nakuba esegwetshiwe kodwa uzoshaywa uma eseneminyaka engu-18 ubudala," kusho isikhulu senkantolo, esingafunanga ukudalulwa igama, besitshela abe-AFP.
"Kodwa isigwebo sizoqala maduze uma efuna."
Ucansi olwenziwa yizingane aluvunyelwe emazweni ase-Indian Ocean aphila ngaphansi komthetho oqinile wamaSulumane.
Ubaba wentombazane ongayizali angase agwetshwe iminyaa engu-25 ebhadla ejele uma etholwa enecala lokudlwengula nelokubulala, kulandela izinsolo zokubulala ingane eyatholwa indodakazi yakhe ayeyidlwengula.
- Landela
IzindabaNews24 kuTwitter
- Sapa - AFP


text:
Kuboshwe otholakale nesibhamu sokwebiwa
2012-12-28 11:02
Johannesburg - Amaphoyisa ase-Eastern Cape abophe owesilisa ngemuva kokulunywa indlebe ngokuthi unesibhamu sokwebiwa, kusho wona amaphoyisa ngoLwesihlanu.
Okhulumela amaphoyisa uLieutenant Colonel Nkosikho Mzuku uthi amaphoyisa aye kule ndoda, 58, isesontweni eMdantsane.
"Amaphoyisa abe esesesha imoto yakhe athola isibhamu."
Kuthiwa indoda ibingenayo ilayisensi yesibhamu, kanti kubikwa ukuthi sebiwa eminyakeni eyishumi eyedlule, kusho uJansenville.
Umsolwa uzovela enkantolo maduze.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzophela umbuso - ANC
2012-08-08 16:46
Bloemfontein - Ukuhambela phesheya kolwandle, amadili okudla angenasidndo kanjalo nokwenziwa kwezikibha zeqembu i-African Nationa Congress, angeke kusaqhubeka, kusho ubuholi beqembu esifundazweni iFree State.
"Iqembu lizobekela ubuholi imithetho eqinile," kusho uNobhala esifundazweni uWilliam Bulwane.
UBulwane usho lokhu ngemuva kombiko womcwaningi mabhuku mayelana nomasipala baseFree State.
"Siyawamukela umbiko womcwaningi mabhuku. Sikhathazekile ngokungenzi ngendlela kwabanye bomasipala."
UBulwane uthe ubuholi beqembu buvumelene ngokuthi kwenziwe izinguquko ezithize kuze kuzolungiswa isimo.
Uhulumeni wesifundazwe usayinise izimeya zomasipala isibophezelo sokusebenza ngokuzimisela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uzame ukuzibulala obizwe nguyise ngesidomu
2013-01-17 12:03
Pretoria - Intombazane, 18, izame ukuthatha impilo yayo ngemuva kokufeyila kwaze kwaba kabili uGrade 10 nokuthi ibizwe ngesidomu nguyise oyizalayo.
Le ntombazane, elingadalulwanga igama layo, inqatshiwe kulesi sikole esiseWinterveldt, enyakatho nePitoli, nokudale ukuthi izame ukuzibulala, kubika iTimesLive.
Ibe isingeniswa esibhedlela nalapho ithola khona ukwelulekwa ngokwezengqondo.
Uyise wale ntombazane uthi isikole sithe akayibhalise ekolishi noma esikoleni sabantu abadala.
Uthe: “Ngiyazisola ngokumbiza ngesidomu. Ngingumuntu onenhliziyo encane kanti bengibona sengathi akazimisele ngokufanele esikoleni."
"Ngidinga ukunikezwa ithuba, ukwesekwa nosizo ezifundweni ezingithwalise kanzima, nokuyiMaths Literacy
neBusiness Economics," kusho le ntombazane ikihla isililo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Usafisa ukudlubha eleBafana uBenniComment on this story
MBONGISENI BUTHELEZI
UPHUMELE obala okokuqala selokhu achithwa eqenjini lesizwe ngokuthi usafuna ukudlalela iBafana Bafana umgadli we-Orlando Pirates uBenni McCarthy.
Ekhuluma ngesikhathi iqembu lakhe linesithangami nabezindaba, ngaphambi komdlalo omkhulu weCarling Black Label Cup abazowudlala neKaizer Chiefs ngoMgqibelo, uMcCarthy uthe usengathanda, uma enikwa ithuba, ukugqoka imibala yeqembu lesizwe lakuleli.
“Ngingathanda ukuthi ngiphinde ngidlalele iBafana Bafana ngoba manje sekunomqeqeshi okubeke kwacaca ukuthi uzokhetha abadlali ngokuthi bazimisele kangakanani hhayi ngoba ebathanda,” kusho uMcCarthy izolo.
Ukhuluma kanjena nje lo mgadli umqeqeshi omusha weBafana uGordon Igesund useke wacashunwa ethi uma uBenni ewahlohla amagoli nakanjani uzombiza eqenjini lesizwe.
“Abadlali bazothola ithuba elikahle lokuzibonakalisa futhi yinto enhle ukuthi bazokhethwa ngokwenza kahle kwabo. Ngike ngahlangana naye (u-Igesund) wangikhuthaza wathi angiqhubeke ngidlale kahle.”
UMcCarthy uzwakalise ukuthi akwehli kahle kuyena ukubona iBafana ishaya udaka noma ibhekene namazwe obekwaziwa ukuthi iwashaya kalula phambilini.
“Uma ubheka ibhola lethu lapha ekhaya liphezulu kodwa eqenjini lethu lesizwe kusinda kwehlela. Ngingathanda ukuthi ngibe nesandla ekutheni ngisuse iqembu lethu kulesi simo elikuso njengamanje,” kuqhuba lo mgadli.
Uthe iminyaka yakhe (engu-34) ayisho lutho ngoba usakwazi ukushaya amagoli.
“Ngizizwa sengathi ngineminyaka engu-25. Ngiwuzwa ulula umzimba wami kunakuqala kanti asisekho lesiya sisu abebekhuluma ngaso abantu. Uma ngingeke ngiphaza-nyiswe wukulimala ngizowuthola umklomelo womshayimagoli ophambili kule sizini ezoqala,” kusho uMcCarthy.
Lo mgadli wachithwa kuBafana nguPitso “Jingles” Mosimane ngaphambi kweNdebe yoMhlaba ka-2010, ngenxa yokukhuluphala. Nokho abantu abaningi babona yena noSiyabonga “Bhele” Nomvete bengayixazulula inkinga yamagoli eqenjini lesizwe. Uke wasolwa ngokuhlohla uMoeneeb Josephs ukuthi akayeke ukudlalela iBafana ngoba ijezi lihlale linikwa u-Itumeleng Khune.
Kungenzeka noJosephs ashaye ibuya uma umngani wakhe uBenni egcina ebiziwe kuBafana.
UMcCarthy uthe okwakhe wukushaya into ecokeme kuBucs ukuze u-Igesund angamkhohlwa embusweni wakhe.
“Njengamanje ngibheke ukwenza kahle kuPirates. Ngizokwenza engidume ngakho okungukushaya amagoli. OkweBafana kuyozenzakalela.”
Mayelana nomdlalo wabo neChiefs uthe bazokwenza into yamehlo uma sebebhekene nezimbangi zabo ngoMgqibelo ngo-7.30 ebusuku.
“Sizophuma nesikhali esiyingozi sibalimaze ngoba bayizimbangi zethu ezinkulu. Umdlalo wethu nabo uhlale ufana nowamanqamu. Awukaze waba ngowesihle. Sifuna ukuwunqoba noma kanjani,” kusho uMcCarthy.
Uphinde wabonga abalandeli ngokumvotela ukuthi abe sesikimini seBucs. “Ngiswele amazwi okubonga abalandeli abangivotele. Kusho lukhulu kimina njengomdlali abakwenzile.”
Khonamanjalo, iPirates isayinise umgadli wase-Zimbabwe uTakesure Chinyama.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines